Azərbaycan prezidenti: “Ermənistan bir daha təxribata əl atsa, yenə də layiqli cavab alacaq” 1905.az\nAzərbaycan prezidenti: “Ermənistan bir daha təxribata əl atsa, yenə də layiqli cavab alacaq”\n“Ermənistan vətəndaşlarının kütləvi şəkildə ölkədən getməsinin bir neçə səbəbi var: korrupsiya, diktatura rejimi, biznes imkanlarının məhdud olması, işsizlik, yoxsulluq”.\n“Əfsuslar olsun ki, bu il də Ermənistan-Azərbaycan, Dağlıq Qarabağ münaqişəsinin həllində heç bir irəliləyiş olmayıb. Bunun başlıca səbəbi Ermənistan tərəfinin qeyri-konstruktiv, qeyri-səmimi davranışıdır. Ermənistan çalışır ki, maksimum dərəcədə bu məsələni uzatsın və status-kvo dəyişməz olaraq qalsın”.\nAPA-nın xəbərinə görə, bunu bu gün Nazirlər Kabinetinin iclasındakı çıxışı zamanı Azərbaycan prezidenti İlham Əliyev deyib.\nPrezident xatırladıb ki, Minsk qrupunun həmsədr ölkələrinin dövlət başçıları da dəfələrlə status-kvonun qəbuledilməzliyini, dəyişdirilməli olduğunu bəyan ediblər: “Status-kvonun dəyişdirilməsi işğal edilmiş torpaqların azad edilməsi deməkdir. Ancaq əfsuslar olsun ki, bu bəyanatlar havada qalır, Ermənistan buna məhəl qoymur. Bu bəyanatları səsləndirən tərəflər isə ciddi ölçü götürmürlər və belə olan halda məsələ öz həllini tapmır. Biz çalışırıq və çalışacağıq ki, bu məsələ tezliklə öz həllini tapsın. Bizim prinsipial mövqeyimiz dəyişməz olaraq qalır. Bu mövqe beynəlxalq birlik tərəfindən tanınır”.\nPrezident vurğulayıb ki, Azərbaycanın ərazi bütövlüyü dünya birliyi tərəfindən tanınır və Ermənistan-Azərbaycan, Dağlıq Qarabağ münaqişəsi yalnız Azərbaycanın ərazi bütövlüyü çərçivəsində öz həllini tapmalıdır: “Bunun başqa yolu yoxdur. Bu münaqişənin həlli üçün BMT Təhlükəsizlik Şurası 4 qətnamə qəbul edib. Bunlar məsələnin həlli üçün əsas sənədlərdir. Digər beynəlxalq təşkilatlar da müvafiq qərar və qətnamələr qəbul ediblər. Yəni hüquqi cəhətdən bizim mövqeyimiz kifayət qədər möhkəmdir”.\nAzərbaycanın dövlət başçısı iqtisadi cəhətdən Ermənistanın Azərbaycanla müqayisə edilməsinin mümkün olmadığını vurğulayıb: “Azərbaycan zənginləşən, güclənən müstəqil dövlətdir. Əlbəttə ki, güclər nisbəti bizim xeyrimizə dəyişir, dəyişəcək. Bizim aramızdakı uçurum daha da dərinləşəcək. Ermənistanın uğurlu inkişafı üçün heç bir amil yoxdur. Çünki ölkə tənəzzülə uğrayıb. Nə qədər ki, Ermənistanda kriminal diktatura rejimi hökm sürür, bu ölkə öz müstəqilliyini tamamilə bir o qədər də tez itirəcək. İndi də Ermənistanı müstəqil ölkə adlandırmaq mümkün deyil.\nBiz isə inkişaf edirik. Həm iqtisadi cəhətdən, həm siyasi cəhətdən bizim kifayət qədər imkanlarımız var”.\nPrezident ordu quruculuğu prosesinin uğurla davam etdiyinin də qeyd edib: “Üçüncü rübdə təmas xəttində Ermənistan silahlı qüvvələrinin təxribatına da bizim hərbçilərimiz layiqli cavab veriblər. Onlarla işğalçı məhv edilib. Onlara böyük sarsıdıcı zərbə vurulub. Sadəcə olaraq onlar çalışırdılar ki, Soçi görüşü ərəfəsində özləri üçün daha da əlverişli mövqe əldə etsinlər. Ancaq onların səyləri iflasa uğradı və nəticə etibarilə erməni əsgərləri məhv edildi. Bunun da əsas günahkarı Ermənistanın kriminal rejimidir”.\nPrezident vurğulayıb ki, Azərbaycanın prinsipial mövqeyinə heç bir qüvvə təsir edə bilməz: “ Biz öz ərazi bütövlüyümüzü bərpa edəcəyik. Siyasi, diplomatik, iqtisadi, hərbi amillər burada əsas rol oynayır. Mən dəfələrlə demişəm, bir də demək istəyirəm ki, demoqrafik amil də az rol oynamır. Ermənistanın rəsmi statistikasına görə, təkcə bu ilin doqquz ayında ölkə əhalisi 80 min nəfər azalıb. Yəni 80 min erməni vətəndaşı ölkədən gedib və qayıtmayıb. Bu meyl ilin sonuna qədər davam edəcək və beləliklə, Ermənistanda 100 mindən artıq əhali azalacaq. Azərbaycan əhalisi isə artır və artacaq. Bu da öz növbəsində gələcəkdə münaqişənin həlli üçün və ümumiyyətlə, regional mənzərə üçün əsas rol oynayacaq. Ermənistan vətəndaşlarının kütləvi şəkildə ölkədən getməsinin bir neçə səbəbi var: korrupsiya, diktatura rejimi, biznes imkanlarının məhdud olması, işsizlik, yoxsulluq. Əlbəttə ki, təmas xəttində son hadisələrdən sonra bu kütləvi köç daha da geniş vüsət alıb. Əgər Ermənistan bir daha təxribata əl atsa, yenə də layiqli cavab alacaq və görəcək ki, bu təxribat yeni köç dalğasına təkan verəcək. Bir sözlə, bir də demək istəyirəm ki, Azərbaycan ictimaiyyəti də bilsin, biz öz prinsipial mövqeyimizdən geri çəkilməyəcəyik. Çalışırıq, çalışacağıq ki, məsələ öz həllini tapsın və tapacaq”.


Qida zəhərlənməsi nədir? - Zəhərlənmə əlamətləri və müalicəsi » ilk.az\nQida zəhərlənməsi nədir? - Zəhərlənmə əlamətləri və müalicəsi\nTərkibində bakteriya, parazit və virus olan xarab olmuş qidalar qida zəhərlənməsinə səbəb ola bilər. Açıqda qalan və müddəti keçmiş qida yedikdə ishal, qusma, ürək bulanması, qarın ağrısı yaranarsa, bu, qida zəhərlənməsinin əlamətidir.\nQida zəhərlənməsi haqqında məlumat\nQida zəhərlənməsi ən çox uşaqlar və qocalar üçün təhlükəlidir. Uşaqların və yaşlı insanların bədənində su səviyyəsinin az olması durumun ciddiyətini artırır. Xəstəliklərə Nəzarət və Profilaktika Mərkəzinin hesabatına əsasən, hər il dünyada 76 milyon insan qida zəhərlənməsindən əziyyət çəkir və 5 min insan həyatını itirir.\nQida zəhərlənməsi əlamətlərinin orta çıxmasının müddəti insandan-insana dəyişir. Xarab olmuş qidadan nə qədər yeyilməsi də vacib məqamdır. Qida zəhərlənməsində simptomlar bəzən 2 saat, bəzənsə 1-3 gün sonra özünü biruzə verir. Qusma varsa və nəcisdə qan görülürsə, ən qısa müddətdə həkimə müraciət edilməlidir.\nÜrək bulanması və mədə krampları\nQida zəhərlənməsi zamanı nə etmək lazımdır?\nİlk növbədə bol maye içilməlidir. Beləliklə, bədənin itirdiyi mayeni təmin etmək çox vacibdir. Meyvə şirələri tərkibinə görə maye qəbulu üçün tövsiyə edilmir. Hipertoniya xəstələri istisna olmaqla duzlu ayran tövsiyə olunur. Xəstə qusmalıdır. Həkim tövsiyəsi xaricində dərman istifadə edilməməlidir.\nQida zəhərlənməsi müalicələrində ilk növbədə bədəndən xaric olunan su bol maye istehlakı ilə təmin edilməlidir. Qida zəhərlənməsində 2-3 gündən çox davam edən simptomlar üçün həkimə müraciət edilməlidir. Antibiotik müalicəsi qida zəhərlənməsində hər zaman adekvat və uyğun bir müalicə üsulu deyil. Bakteriylar bağırsaqda qalarsa, antibiotiklər bu bakteriyaların yayılmasına səbəb olacaq.\nQida zəhərlənməsi zamanı görüləcək tədbirlər\nÇiy və bişmiş ətlər arasındakı təmasın qarşısı alınmalıdır. Artıq qalan yeməklər qapağı bağlı vəziyyətdə soyuducuda saxlanılmalıdır. Çöldə qalan yeməklər qızdırılıb bişirilməlidir.\nHazır qida alarkən son istifadə tarixi yoxlanılmalıdır.\nRəngi və qoxusu dəyişmiş qidalardan istifadə eməyin.\nAlınan tərəvəz və meyvələr yaxşı yuyulmalıdır. Lazım gələrsə, sirkəli suya qoyulmalı və yenidən yuyulmalıdır.\nSüd və süd məhsullarını soyuducuda və ya soyuq yerlərdə saxlayın.\nMənşəyi bilinməyən suları içməyin.\nQida zəhərlənməsi zamanı istifadə olunan qidalar\nSüd turşusu bakteriyası olan fermentləşdirilmiş süd məhsuludur. Günəş yanıqlarının aradan qaldırılmasında da effektiv rol oynayır. Qatıq qida zəhərlənməsi üçün faydalı olan qidalar arasındadır.\n2. Kəklikotu çayı\nKəklikotu çayı dadı ilə məşhur olan çay növüdür. Kəklikotu çayı bir çox xəstəliyin müalicəsində istifadə olunur. Kəklikotu çayının quru və təzə olmaqla iki hazırlanma növü var. Bu çay qida zəhərlənməsinin qarşısını alır.\nNanə suyu və qurudulmuş yarpaqları müxtəlif sağlamlıq problemlərini aradan qaldırmaq üçün istifadə olunan qidalar arasındadır. Nanə çayı həm də qida zəhərlənməsi zamanı yaxşı təsir göstərir.\n4. Zəncəfil çayı\nBir çox xəstəliyin dərmanı olan zəncəfil qida zəhərlənməsi zamanı da müsbət təsir edir. Qida zəhərlənməsi baş verərsə, zəncəfil çayı içmək lazımdır.\nQoxusu əksər insanlar tərəfindən sevilməyən sarımsaq bir çox xəstəliyin düşməni hesab olunur. Qida zəhərlənməsi də daxil olmaqla bir çox sağlamlıq probleminin dərmanıdır.\n1288 dəfə oxundu


5 yaşlı uşağa işgəncə verən ana və sevgilisi saxlanıldı - Azinforum.az İnformasiya Portalı\nAna səhifə / Kriminal / 5 yaşlı uşağa işgəncə verən ana və sevgilisi saxlanıldı\n5 yaşlı uşağa işgəncə verən ana və sevgilisi saxlanıldı\nBakıda narkotikin təsiri altında 5 yaşlı uşağa işgəncə verən anası Səadət Xasməmmədova və onunla qeyri-rəsmi olaraq ər-arvad münasibətində yaşayan Kamran Tağıyev saxlanılıb.\nMəlumata görə, S.Xasməmmədova və K.Tağıyev Xəzər RPİ 3-cü Polis Bölməsinin əməkdaşlarının həyata keçirdikləri əməliyyat-axtarış tədbirləri nəticəsində saxlanılıb.\n1996-cı ildə Xaçmaz rayonunda anadan olan S. Xasməmmədova daha əvvəl Binə qəsəbəsində Mehriban Qonşular küçəsi fərdi evdə yaşayıb. Həmin zaman narkotik vasitə aludəçisi olmaqla yüngül həyat tərzi keçirib.\nBu ilin mart ayından iyun ayına kimi Kamran Tağıyevlə birgə Xətai rayonu Naximov küçəsində kirayədə yaşayıb.\nİyulun 13-də Hövsan qəsəbəsi Qum adası adlanan ərazidə yerləşən yaşadıqları evdə narkotik vasitələrin təsiri altında səbəbsiz yerə S. Xasməmmədovanın doğma oğlu 2016-cı il təvəllüdlü Abdulov Cahid Elman oğlunun köməksiz vəziyyətindən edərək mütəmadi olaraq döyüb hər iki qulağını sındırıb, hər iki yanağını və dilini dişlərilə dişləyib xəsarət yetirib, çəkdikləri siqareti yanılı vəziyyətdə onun qollarına, bədəninin müxtəlif nahiyyələrinə basaraq güclü fiziki ağrı və psixi iztirablarla əzab veriblər.\nFaktla bağlı Cinayət Məcəlləsinin 133.2.4-cü (əzab vermə – təqsirkar şəxs üçün aşkar surətdə yetkinlik yaşına çatmayan, habelə köməksiz vəziyyətdə olan şəxsə qarşı törədildikdə) maddəsi ilə cinayət işi başlanılıb. Qafqazinfo\nÖncəki Qəriblidən “Jurnalistlərə 3-cü binada ev verilməsin” xoruna qoşulan deputatlara sərt etiraz\nNövbəti “Qiymət artımı əhalinin aldığı maaşı, pensiyanı məhv edir” – Vahid Əhmədov\nİyulun 29-da Xaçmaz şəhərində yerləşən “Starıy Dvor” restoranında Milli Məclisinin deputatı Eldəniz Səlimovun polis əməkdaşına …


Quran və məsum imamların “nizam dəlili”nə yönəltmələri » Zəka ağlın güzgüsüdür -> zeka.az\n » Din » Əqidə » Quran və məsum imamların “nizam dəlili”nə yönəltmələri\nDin » Əqidə: Quran və məsum imamların “nizam dəlili”nə yönəltmələri\nMüəllif: Zaur | 21 Avqust 2010 | 13011 dəfə oxunub\nQuranda bir çox ayələr vardır ki, Allahın varlığına dəlil gətirmək üsulunu bizə nizam-intizam yolu ilə öyrədir. Nümunə üçün bu ayələrdən bəzilərini gətiririk:\n1. Həqiqətən, göylərin və yerin yaradılmasında, gecə və gündüzün gəl-gedində, insanlara fayda vermək üçün dənizdə üzən gəmilərdə, Allahın ölü yeri diriltmək və tərpənən hər canlını orada yaymaq üçün göydən yağdırdığı yağışda, yellərin hərəkətində və göylə yer arasında ram olmuş buludlarda döşünüb-anlayanlara ayələr (ibrətlər) vardır. (Bəqərə surəsi, 164-cü ayə)\nYəni bütün bunları və bunlarda gizlənən sirləri müşahidə etməklə Allahın varlığına dəlil gətirmək olar.\n2. Allah – göyləri görünən sütunları olmadan yaradan varlıqdır. Sonra ərşə dönüb müəyyən müddətədək hərəkətdə olan Günəşi və Ayı ram etdi. O, işləri səhmanlayıb, ayətləri açıqlayır ki, Allahınızın görüşünə yəqin edəsiniz. (Rəd surəsi, 2-ci ayə)\n3. O, yeri genişləndirdi və orada dağlar və çaylar yerləşdirdi. Hər meyvədən cüt-cüt yaratdı. Gecəni gündüzə örtük qıldı. Bunlarda düşünənlər üçün ayətlər var. (Rəd surəsi, 3-cü ayə)\nQuranda onlarla ayə oxuyuruq ki, bu ayələr dünyadakı varlıqlarda müşahidə olunan əsrarəngizlikvə nizam-intizam vasitəsilə Allahın varlığına dəlil gətirmişdir.\nİmam Sadiq (Ona salam olsun) “Müfəzzəlin tovhidi” adı ilə məşhur olan geniş bir hədisdə buyurur: Ulduzlar iki qisimdir: Sabit ulduzlar – onların bir-birinə nisbətdə vəziyyətləri dəyişməz qalır və səyyar ulduzlar – bu ulduzlar bir bürcdən digər bürcə hərəkət edirlər və hərkət etdikləri xətt boyundan zərrə qədər də kənara çıxmırlar. Onların hərəkətləri də iki qisimdir:\n1. Ümumi hərəkət. Bu, gecə-gündüz şərqdən qərbə olan hərəkətdir .\n2. Xüsusi hrəkət – bu isə hər ulduzunözünə məxsus hərəkətidir ki, qərbdən şərqə doğru olan hərəkətdir. Eynilə dəyirman daşı üzərində olub sola doğru hərəkət edən qarışqa kimi, hansı ki, dəyirman daşı onu sağa doğru hərəkət etdirir. Beləliklə, qarışqa iki hərəkəti icra edir: biri öz iradəsi ilə – önə doğru hərəkət, digəri məcburi hərəkətdir ki, dəyirman onu dolandırır. Bəziləri sabit, bəziləri isə səyyar olan və xüsusi bir nizamla hərəkət edən bu ulduzlar hikmətli Allahın tədbirindən başqasının vasitəsi ilə mümkündürmü?!\n#1 Yazan: müqəlid (23 Noyabr 2010 20:28)\ngözəl ayələrə görə sağolun


Erdoğandan ermənilərlə bağlı ŞOK mesaj - “Türklər və ermənilər...” » www.XALQXEBER.az\nErdoğandan ermənilərlə bağlı ŞOK mesaj - “Türklər və ermənilər...”\n24-04-2017, 18:29 78 169 dəfə baxılıb\nTürkiyə prezidenti Rəcəb Tayyib Ərdoğan İstanbuldakı Erməni kilsəsində təşkil olunan tədbirə məktub göndərib.\nTürkiyə KİV-lərinə istinadən xəbər verir ki, məktubun mətni olduqca diqqət çəkəndir. Ərdoğan məktubda erməniləeə böyük hörmət bəslədiyini yazıb: "Ölkəmizdəki erməni xalqının rahatlığı, təhlükəsizliyi və xoşbəxtliyi bizim üçün özəl əhəmiyyətə malikdir, bir erməni vətəndaşın belə xaric edilməsinə, özünü aşağı təbəqənin insanı kimi hiss etməsinə dözümümüz yoxdur”.\nTürkiyə prezidenti türk və ermənilərin regionun 2 qədim xalqı olduğunu və min ildir çiyin-çiyinə yaşadıqlarını vurğulayıb. Bildirib ki, erməni xalqı Osmanlı və Türkiyə Cümhuriyyəti dövründə layiqli övladlar yetişdirərək, Türkiyənin inkişafında vacib rol oynayıb: "Yüz illərlə sevinc və kədərdə ortaq olan iki xalqın keçmiş yaraları sağaltması və insani bağlarını daha da qüvvətləndirməsi hamımızın ortaq amalıdır. Bu xüsusda son 14 ildə bir çox addım atmışıq. Osmanlı ermənilərinin xatirəsinə və erməni mədəniyyət mirasına sahib çıxmaq yönündə çalışmalarımızı bundan sonra da artıraraq həyata keçirəcəyik”.\nQeyd edək ki, bu gün Ermənistan diasporu və xalqı dünyanın bir çox ölkələrində 24 aprel – qondarma erməni soyqırımına həsr olunmuş tədbir keçirir. Onlar 1915-ci ilin 24 aprelində türklərin erməni xalqına qarşı soyqırım həyata keçirdiyini iddia edir.\nÖzcan Dənizin Azərbaycana dəvət edilməsinə SÖYÜŞ QOYULDU - "Dəvət edən şərəfsizdir"\nTürkiyə hollandlara bunu da qadağan etdi\nƏrdoğan və xanımı haqda ŞOK VİDEO: sionistlərlə bir arada


Şahmatın kütləviliyi təmin olunur - serqqapisi.az\nNəşr edilib 26.01.2021 19:59 |\nNaxçıvan Muxtar Respublikası Şahmat Federasiyası tədbirlər planına uyğun olaraq növbəti interaktiv dərs və yarışlar keçirib.\nBelə ki, Şahmat Federasiyası, Babək Rayon Uşaq-Gənclər Şahmat Məktəbi, Quba Şahmat Məktəbi, “İdea” şahmat klubu, “Bakı Grandmaster” şahmat klubu, Türkiyənin Hatay “Şah” şahmat klubu, “Söke Remzi Zeytinoğlu” şahmat klubu və “Albio” şahmat klubunun təşkilatçılığı ilə 7 komanda arasında yoldaşlıq oyunu keçirilib. Lichess.org plartforması vasitəsilə keçirilən görüşdə müxtəlif dərəcəli şahmatçı şagirdlər iştirak ediblər. Bununla yanaşı, federasiya Şərur Rayon Uşaq-Gənclər Şahmat Məktəbi və Türkiyənin nüfuzlu “Mersin Modern” şahmat klubu ilə birgə 20 Yanvar şəhidlərinin əziz xatirəsinə həsr edilmiş klublararası yoldaşlıq oyunu da təşkil edib.\nTəqvim planına uyğun olaraq Şahbuz, Sədərək və Kəngərlidə rayon Uşaq-Gənclər şahmat məktəblərinin, Təhsil şöbələrinin, Gənclər və İdman idarələrinin təşkilatçılığı ilə 20 Yanvar şəhidlərinin xatirəsinə həsr edilmiş şahmat turnirləri keçirilib. İsveçrə sistemi üzrə keçirilən yarışlarda qaliblər mükafatlandırılıb.\nNaxçıvan Şahmat Mərkəzində “Naxçıvan şahmatçılarının oyunlarının təhlili” və “Məsələ həlli” mövzularında növbəti interaktiv dərs keçilib. 200-dən artıq ümumtəhsil məktəbinin şagirdləri üçün elektron lövhədə təşkil edilən dərsdə şahmat fənnini tədris edən müəllimlər iştirak edib. Dərsi beynəlxalq dərəcəli hakim Emin Hacıyev aparıb. Emin Hacıyev elektron şahmat proqramları, “Siciliya müdafiəsi” və “Etüdlərin həlli” haqqında ətraflı məlumat verərək bildirib ki, müasir şahmatın öyrənilməsində elektron şahmat proqramlarından mütləq istifadə etmək lazımdır. “lichess.org”, “chess.com” kimi internet səhifələrindən istifadə bu gün muxtar respublika məktəblərində geniş tətbiq olunur. Sonra muxtar respublika şahmatçılarının oyunları təhlil olunub. Bundan başqa, federasiyanın “YouTube” səhifəsində dərslər yerləşdirilib və eyni zamanda CD formasında məktəblərə çatdırılıb.\nFederasiya üzvlərinin istirahət vaxtlarının səmərəli təşkili üçün Naxçıvan şəhərindəki Saat Meydanında yerləşən “Cinema Plus” kinoteatrında “The Queen's Gambit” filmi izlənilib.


Mədəniyyət və turizm naziri Şəkidə mədəniyyət müəssisələrinə baş çəkib -\nMədəniyyət və turizm naziri Şəkidə mədəniyyət müəssisələrinə baş çəkib\nMədəniyyət və turizm naziri Əbülfəs Qarayev avqustun 1-də Şəkidə vətəndaşların qəbulundan sonra şəhərdəki bir sıra mədəniyyət müəssisələrinə baş çəkib.\nNazir ilk olaraq Xalq şairi Bəxtiyar Vahabzadənin vaxtilə yaşadığı evə gəlib. Bildirilib ki, şair sağlığında bu evi uşaq bağçasına verib, Şəki şəhər 3 saylı uşaq bağçası burada yerləşib. Qeyd olunub ki, Prezident İlham Əliyev Şəki şəhərində Bəxtiyar Vahabzadənin ev-muzeyinin yaradılması haqqında sərəncam imzalayıb. Sərəncama uyğun olaraq həmin evdə Xalq şairinin ev-muzeyi yaradılacaq. Hazırda muzeydə son tamamlanma işləri həyata keçirilir.\nGörülən işlərlə tanış olan Əbülfəs Qarayev ev-muzeyinin yaradılması, tərtibat işlərinin icrası istiqamətində tapşırıq və tövsiyələrini diqqətə çatdırıb.\nNazir daha sonra “Yuxarı Baş” Dövlət tarix-memarlıq qoruğunun ərazisinə gəlib, buradakı tarixi abidələrin vəziyyəti ilə tanış olub. Qoruq əməkdaşları ilə görüşən Əbülfəs Qarayev Azərbaycanın qədim və zəngin irsə malik şəhərlərindən olan Şəkinin tarixi məkanlarının qorunub-saxlanılması, tanıdılması ilə bağlı tövsiyələrini bildirib.\nQeyd edilib ki, paytaxt Bakı ilə yanaşı, bölgələrimizə gələn turistlərin sayı ildən-ilə artmaqdadır. Şəki də ölkəmizdə turistlərin ən çox üz tutduğu məkanlardan biridir. Bu baxımdan qədim şəhərin tarixi məkanlarının gələn qonaqlara yüksək səviyyədə təqdimatı və turistlərə göstərilən mədəni xidmətlərinin səviyyəsi daha da artırılmalıdır.


İstiqlal salnaməsinin qəhrəmanlıq səhifəsi - modern.az\n20 Yanvar 2020, 21:11 | AKTUAL\nBu baxımdan gələcəyimiz olan uşaqlara istiqlal mübarizəsinin qəhrəmanlıq salnaməsinin mahiyyəti haqqında sistemli məlumatların verilməsi böyük əhəmiyyət kəsb edir.\nModern.az xəbər verir ki, Ümumxalq Hüzn Günü ilə bağlı Azərbaycan Respublikası Prezidenti Administrasiyası rəhbərinin müvafiq sərəncamı ilə təsdiqlənmiş tədbirlər planına əsasən, ümumtəhsil müəssisələrində mühazirə, toplantı, konfrans və xüsusi dərslər təşkil edilib. Bundan başqa, təhsil müəssisələrində 20 Yanvar hadisələrinə həsr olunmuş dəyirmi masa, seminarlar keçirilib, kitab, foto və şagirdlərin əl işlərindən ibarət rəsm sərgiləri, ədəbi-bədii kompozisiyalar nümayiş olunub. Məktəblilərin, gələcəyimiz olan gənclərin tarixi həqiqətləri bilməsi olduqca əhəmiyyətlidir. Bu baxımdan Bakı Şəhəri üzrə Təhsil İdarəsinin təşkilatçılığı ilə 20 Yanvar faciəsinin otuzuncu ildönümü münasibətilə məktəblilərin əl işlərindən ibarət rəsm sərgisində nümayiş olunan əsərlər və bütün tədris ocaqlarında keçirilmiş tədbirlər də şagirdlərin xalqımızın qəhrəmanlıq səhifəsinə baxışlarını əks etdirir. Şagirdlər 20 Yanvar faciəsinin ağrılarını, düşmənə qarşı nifrət hissini vətənpərvərlik ruhunda yaratdığı əsərlərdə, ədəbi-bədii kompozisiyalarda ifadə edirlər.\nBakı Şəhəri üzrə Təhsil İdarəsinin müdiri Rəşad Tağıyev Azərtac-a açıqlamasında bildirib ki, Azərbaycan xalqının qəhrəmanlıq səhifəsi olan 20 Yanvar faciəsindən 30 il ötür: "1990-cı il yanvarın 19-dan 20-nə keçən gecə SSRİ Müdafiə Nazirliyi, Dövlət Təhlükəsizlik Komitəsi və Daxili İşlər Nazirliyinin qoşun hissələri Bakıya və Azərbaycanın bir neçə rayonuna yeridilib, dinc əhali ağır texnikadan və müxtəlif tipli silahlardan atəşə tutularaq kütləvi qətlə yetirilib. Bu qətliam xüsusi qəddarlıq və misli görünməmiş vəhşiliklə müşayiət edilib. Fövqəladə vəziyyətin tətbiqi əhaliyə elan olunanadək hərbi qulluqçular 82 nəfəri amansızcasına qətlə yetirib, 20 nəfəri ölümcül yaralayıb. Fövqəladə vəziyyət elan edildikdən sonra isə bir neçə gün ərzində Bakı şəhərində 21 nəfər öldürülüb. Fövqəladə vəziyyətin elan olunmadığı rayon və şəhərlərdə - yanvarın 25-də Neftçalada və yanvarın 26-da Lənkəranda daha 8 nəfər qətlə yetirilib. Qoşunların qanunsuz yeridilməsi nəticəsində Bakıda və ətraf rayonlarında 131 nəfər öldürülüb, 744 nəfər yaralanıb. Həlak olanların arasında qadınlar, uşaqlar və qocalar, həmçinin təcili tibbi yardımın işçiləri də olub. Faciədən dərhal sonra - 1990-cı il yanvarın 21-də ümummilli lider Heydər Əliyev ailə üzvləri ilə birlikdə Azərbaycanın Moskvadakı daimi nümayəndəliyinə gələrək doğma xalqı ilə həmrəy olduğunu nümayiş etdirib, SSRİ rəhbərliyinin törətdiyi bu qanlı əməliyyata kəskin etirazını bildirib və həmin əməliyyata rəhbərlik edənləri ifşa edib. Ulu öndər Heydər Əliyev baş vermiş hadisələrə etirazını bildirərək söyləyib: “...Azərbaycanda baş vermiş hadisələri mən hüquqa, demokratiyaya zidd, humanizmə və ... hüquqi dövlət quruculuğu prinsiplərinə zidd hesab edirəm. ...Dağlıq Qarabağ hadisələrinin ilkin mərhələsində ölkənin ali partiya siyasi rəhbərliyi tərəfindən vaxtında zəruri tədbirlər görülsəydi, 1990-cı il yanvarın 19-dan 20-nə keçən gecə çoxlu insan qırğını ilə nəticələnən hərbi müdaxilə üçün zəmin də yaranmazdı. ...Qırğın törədənlərin hamısı layiqincə cəzalandırılmalıdır!”.\nHələ sovet imperiyasının mövcud olduğu bir dövrdə Ulu Öndərin bu cür bəyanatla çıxış etməsi bir daha sübut etdi ki, siyasətdə böyük addımları ancaq dahi şəxsiyyətlər atırlar.


39511 | 2019-06-07 17:54:25\nHəzrət Əli (ə) deyir ki: "...Həyat iki gündür – biri lehinə, biri əleyhinə. Gün lehinə olanda lovğalanma, naşükür olma, əleyhinə işlədikdə isə səbir göstər”...\nBiz insanlar yaşarkən öləcəyini bilən tək canlıvarlığıq. Buna rəğmən könül qırar, pislik edər...üstəlik heç ölməyəcəkmişik kimi heç nəyi vecimizə almırıq...\nBir şəxs alimdən soruşdu ki, yaxşı olmaq üçün hansı gün daha yaxşıdır? Alim buyurdu: Ölümündən bir gün əvvəl. Adam təəccüblə: Amma ölümü heç kim bilmir! - dedi. Alim buyurdu: Elə isə həyatın hər gününü axır gün hesab et və yaxşı ol, bəlkə heç sabah olmayacaq!”.\nBəli, kimsənin sabah nə geyinəcəm deyə plan qurarkən ağlına kəfən gəldimi heç?! Sanmıram! Milyonda bir bəlkə olar...\nHəyat bəzən avtobusun sol pəncərəsindən ətrafı seyr edərkən sağ pəncərəsindən görmədiklərimizdən ibarətdi. Bir məqsədə o qədər aludə olur, bir istəyin ardınca o qədər qaçırıq ki, həyatın ən maraqlı, ən dəyərli anını xəbərimiz olmadan puç edirik...\nNə qədər ömür verilib ki insana, o ömrün çox hissəsini mənasız şeylərə, dəyərsiz insanlara sərf eləsin! Amma fərqində olmuruq çox zaman, anlayanda isə o imkan artıq uzaqda qalmış olur. Düzdü, bunları edərkən doğru bir iş gördüyünü, gərəkli yolda olduğunu zənn edirsən, yardım etdiyin insanın yaxşı biri olduğunu düşünürsən. Bəlkə o insan həqiqətən yaxşı imiş zamanında, bəlkə hey gözəl baxdığımız üçün o insanların gerçək üzünü görə bilmirik, acı həqiqətlər üzə çıxanda isə təəssüf kömək eləmir...\nƏn etibarsız məxluq insandı. Bəsit bir insana qiymət verərsən səni əzər, çünki özünü vazkeçilməz sayar, layiq bir insana dəyər verərsən, o dəyər gördükcə səni ucaldar, çünki səninlə dəyərli olduğunu bilir. Amma çoxdumu elə insanlar, ümumiyyətlə, varmı?!.\nDeyir həyatda heç kimə arxalanma, qaranlıq düşəndə hətta öz kölgən belə səni tərk edir. Heç kimə dəyərindən artıq fədakarlıq etməyəcəksən, yeri gələr, heç bir şey eləməyən biri onun üçün səndən qat-qat dəyərli olur. Ehtiyac anında yanında olanı, çətin zamanında tək buraxanı unutma!\nBunu mənə öyrətdiyin üçün təşəkkür, həyat! Amma gec öyrətdin, çox gec...\nƏn pisi o insanlar gülməyi unutdurdular bizə, əsəbi, hirsli, aqressiv, qisasçı, bədbəxt və kimsəyə güvənməyən insanlar olduq.\nAmma kin güdmə, Allaha həvalə et, çünki intiqam alanların ən xeyirlisi Odur!.. deyir, kitabımız. Ürəyini qıranın həmən qırılmasını gözləmə, onun həyatı əvvəlcə dəyər bilməyənlər tərəfindən gəmiriləcək. Bəlkə aylar, bəlkə illər keçəcək. Səndə tapdığı dəyəri əsla bir başqasında tapa bilməyəcək. Həyatını dəyəri beş qəpik olmayan nankorlar sömürəcək. Və o vaxt sənə yaşatdığı acıları bir-bir dadıb qəmgin olacaq. Əmin ol! Bax o gün gəldikdə etdiklərini xatırlayacaq, yoxluğunu anlayacaq və səni axtaracaq. İndi üzülməsini gözləmə! Vaxtı gəldiyində tam səni üzdüyü yerdən üzüləcək, qırdığı yerdən qırılacaq... Bunu təskinlik üçün deyil, həyat təcrübələrində sınadıqları üçün əminliklə söyləyiblər aqillər.\nOna görə də bədduaya gərək qalmır – hər kəs haqq etdiyini yaşasın! Allah hər kəsə ürəyinə görə, ürəyində bəslədiyinə görə versin!\nAmma insana ağıl verilib və həyatda qazandığı təcrübə də var. Bir insan pis xasiyyətliysə idarə edin, cahilsə ağıl verin, əsəbiysə səbr edin, amma nankorsa yol verin getsin. Çünki pis xasiyyətli bir insan düzələ bilər, cahil insan ağıllana bilər, əsəbi insansakitləşə bilər, amma nankor insan əsla dəyişməz! Kim olursa olsun, insan həddini bilmədikdən sonra çox şey bilməsi bir işə yaramaz.\nOna görə də müəyyən yaşdan sonra insan seçim qarşısındaqalır, həyatının not dəftərini tutmağa başlayır. O dəftərdə vaxtilə yaxşı bilib, qeydə aldığın, ömrün müəyyən anında vazkeçilməz sandığın ancaq həyat imtahanlarından çıxmayanların adlarını silməyə başlayırsan. Bəzən bir, ya iki nəfər qalır. Amma etibarlıysalar, o qədəri də yetər insan xoşbəxtliyinə... Yəni, aslanların az, əlçatmaz, matah olması çaqqalları yanına toplamana səbəb olmamalıdı!Necə deyir Mevlana: nə rüzgarıma tül, nə fırtınama kül, nə bəxtimə yalan lazım, mənə mən, bir də məni anlayan lazım...\nBu yaşdan sonra insan torpağa ayağının dəyəcəyi, bağçasında sərbəstcə mahnılar zümzümə edə biləcəyi, ağacının altında oturub bir samovar çayı içə biləcəyi, gecələr ulduzları seyr edib, sabah quş səslərinə oyana biləcəyi, biçilən ot qoxusu, yağışdan sonrakı torpaq iyi hiss edə biləcəyi bir yerdə yaşamalıdı. Soyuq betonlu və daş ürəkli insanların arasında yox...\nHəzrəti Əli (ə) deyir, başqasının yolunda əkdiyin gül mütləq öz yolunda açacaq. Gücüm çatan qədər başqasının yolunda - tikan, qanqal təmizləyib, gül əkməyə çalışdım, hələ də davam edirəm.Amma hərdən gizli-gizli o gülün açmasını da gözləyirəm!!!\nYoruldummu, bilmirəm. Bildiyim bir odur ki, öz həyatımıi yaşamadım. Fikrim avtobusun bir pəncərəsindən baxmaqla məşğulkən, digər tərəfin fərqində olmadım...\nÖzümdən üzr istəyirəm!!! Kimsənin xətrinə dəyməmək üçün öz qəlbimin qırılmasına yol verdiyim üçün, xırda şeyləri böyüdüb, fil edərək özümü üzdüyüm üçün, bir dəqiqə düşünməmə dəyməyən şeyləri bir ay düşünüb həyatımı qaraltdığım üçün, sırf güclü olum, güclü görünüm deyə gücsüzlüyü yaşamağı unutduğum üçün, heç vaxt dəyişməyəcəkinsanları dəyişdirməyə çalışıb özümü yorduğum üçün, bitdiyini qəbul edə bilmədiyim şeyləri təkrar başlatmağa çalışdığım üçün, dəyərsiz insanları inadla yaxşı hesab etməyə davam etdiyim üçün üzr istəyirəm!..Özümdən üzr istəyirəm...


Ana səhifə » Sosial » BDU Bolqarıstan Elmlər Akademiyası və Almaniya institutu ilə əməkdaşlıq edəcək\nIV Bakı Beynəlxalq Humanitar Forumu çərçivəsində keçirilən görüşdə BDU-nun rektoru, Milli Məclisin deputatı, akademik Abel Məhərrəmov Azərbaycan Prezidenti İlham Əliyevin apardığı siyasətin uğurlu nəticələrindən danışıb, ölkəmizin dinamik inkişaf etdiyini bildirib.\nRektor IV Bakı Beynəlxalq Humanitar Forumu çərçivəsində keçirilən tədbirlərin əhəmiyyətini diqqətə çatdırıb.\nBakı Dövlət Universitetinin fəaliyyəti, beynəlxalq əlaqələri barədə məlumat verən akademik A.Məhərrəmov elm, təhsil sahəsində əməkdaşlığın genişləndirilməsinin vacibliyini vurğulayıb.\nÇıxış edən akademik Stefan Vodeniçarov və professor Hans Yorq Albrext BDU ilə əməkdaşlıqda maraqlı olduqlarını bildiriblər.\nSonra əməkdaşlığa dair müqavilələr imzalanıb.\nSənədlərdə tələbə, tədqiqatçı və doktorantların mübadiləsi, birgə simpozium, seminar, konfransların keçirilməsi və s. məsələlər nəzərdə tutulub.


Azərbaycanda bu ərzaq məhsulları kəskin bahalaşıb – Reportyor\nQoyun və toyuq əti isə, mal ətindən fərqli olaraq, pandemiya dövründə bahalaşıb. Ötən ilin martında ölkədə bir kiloqram qoyun ətinin orta qiyməti 11 manat 67 qəpik idisə, hazırda bu rəqəm 11 manat 81 qəpikdir. Toyuq ətinin qiyməti də həmin müddətdə 4 manat 54 qəpikdən 4 manat 69 qəpiyə yüksəlib. Ən çox artım müşahidə edilən ərzaq məhsullarından biri kolbasadır. Pandemiya müddətində hisə verilmiş 1 kq kolbasanın qiyməti 11 manat 64 qəpikdən 13 manat 90 qəpiyədək – 1 manat 26 qəpik bahalaşıb. Suda bişmiş kolbasanın qiymətindəki artım məbləği isə 80 qəpikdir.\nAzərbaycanda son vəziyyət AÇIQLANDI - STATİSTİKA


"Xəmsə" ilk dəfə olaraq özbək dilində çap olunub | Sia.az\n"Xəmsə" ilk dəfə olaraq özbək dilində çap olunub\nMədəniyyət - 15.09.2016 16:15 - Oxunma sayı: 26944\nAzərbaycanın dahi şairi və mütəfəkkiri Nizami Gəncəvinin irsinin dünya miqyasında araşdırılması və təbliği istiqamətində son vaxtlar olduqca önəmli addımlar atılmaqdadır. SİA-nın məlumatına görə, bəşəriyyətin yetirdiyi ən nəhəng və parlaq dühalardan biri kimi qəbul edilən Nizaminin layiqli səviyyədə, yeni dövrün tələblərinə uyğun tədqiqi və tanıdılmasına yönələn bütün addımlar, Nizaminin adıyla yanaşı, ümumən Azərbaycana aid aktual məsələləri gündəmə gətirir.\nNizami Gəncəvi yaradıcılığına Özbəkistanda da böyük maraq vardır və dahi şair xalq arasında çox sevilir. Daşkənddə dahi şairin büstü və onun adına Daşkənd Dövlət Pedaqoji Universiteti fəaliyyət göstərir. Daşkənddəki Heydər Əliyev adına Azərbaycan Mədəniyyət Mərkəzinin layihəsi ilə Daşkənd Dövlət Pedaqoji Universitetində Nizami Gəncəvi adına Azərbaycan Mərkəzi yaradılmış və Mərkəz Nizami irsini, yaradıcılığını, iki ölkə arasında dostluq əlaqələrini geniş təbliğ edir.\nÖzbəkistandakı Azərbaycan Səfirliyinin nəzdindəki Heydər Əliyev adına Mədəniyyət Mərkəzi bu il Azərbaycanın böyük şairi Nizami Gəncəvinin anadan olmasının 875 illik yubileyi ilə əlaqədar silsilə tədbirlər həyata keçirir. Sözügedən tədbirlər çərçivəsində şairin bütöv əsərlərinin "Xəmsə"sinin ilk dəfə olaraq Özbək dilinə tərcüməsinin həyata keçirilməsi, Nizami yaradıcılığının qardaş ölkədə təbliği, yerli mətbuatda çoxsaylı məqalələrin dərc edilməsi və Nizami irsinin təbliği Mərkəzinin fəaliyyətinin genişləndirilməsi əsas məsələlərdəndir.\nÖzbəkistanda Nizami Gəncəvi əsərlərinin tərcüməçisi kimi tanınan şair Olimcan Buriyev dahi Nizami Gəncəvinin "Xəmsə"sinə daxil olan beş əsəri tərcüməsini həyata keçirib. O, uzun müddət apardığı gərgin iş nəticəsində orjinaldan özbək dilinə Nizami Gəncəvinin beş əsərini - "Sirlər xəzinəsi", "Xosrov və Şirin", "Leyli və Məcnun", "Yeddi gözəl" və "İskəndərnamə" əsərlərini daxil edərək tərcümə edib. Azərbaycan Respublikasının Mədəniyyət və Turizm Nazirliyinin dəstəyi, Özbəkistandakı Heydər Əliyev adına Azərbaycan Mədəniyyət Mərkəzinin layihəsi ilə "Nizami Gəncəvi: Xəmsə" adlı kitab özbək dilində Daşkənddəki "İstiqlol nuri" nəşriyyatında çap edilmişdir. Kitabın redaktoru və ön sözün müəllifi akademik Aziz Kayumovdur. Ön sözdə qeyd edilir ki, Azərbaycanın qədim Gəncə şəhərində anadan olan dahi şair Nizami Gəncəvi öz qüdrəti ilə nəinki Azərbaycanda, Şərqdə və Qərbdə nəhəng söz ustadına çevrilmiş və onun yaratdığı beş əsər dünya ədəbiyyatının inciləri sırasına daxil olub.\nO.Buriyev kitaba yazdığı "Epiloq"da vurğulayır ki, söz, sənət beşiyi olan qədim Arran eli - Azərbaycan nəhəng ustadlar yetişdirib. Onlardan öz yaradıcılığı ilə ən parlaq və təkrarsız incilər yaradan dahi Nizamidir. O, Nizami Gəncəvinin əsərlərinin özbək dilinə tərcüməsi onun illərlə arzuladığı iş olduğunu yazır. Bunun üçün tərcüman çox təşkilatlara və fondlara müraciət etdiyini və onun müraciətinə Özbəkistandakı Heydər Əliyev adına Azərbaycan Mədəniyyət Mərkəzi müsbət yanaşıb. Azərbaycan Mədəniyyət Mərkəzinə müraciət etdikdən sonra Azərbaycan Respublikasının Mədəniyyət və Turizm Nazirliyi layihəyə dəstək göstərməyə razılıq vermiş və göstərilən dəstək üçün o, Azərbaycan dövlətinə minnətdarlığını bildirib. Tərcüməçi "epiloq" da qeyd edir ki, kitabı qardaş Azərbaycanın və vətəni olan Özbəkistanın dövlət müstəqilliyinin 25 illik yubileyinə həsr edir.\nKitabın sonunda üz qabığında Nizami Gəncəvinin Gəncə şəhərindəki məqbərəsinin fotoşəkili öz əksini tapıb. Özbəkistandakı Heydər Əliyev adına Azərbaycan Mədəniyyət Mərkəzindən verilən məlumata görə, hazırda Nizami Gəncəvinin bütün əsərlərinin ayrılıqda özbək dilinə tərcüməsini Özbəkistanın xalq şairi Camal Kamal da həyata keçirir və bu tərcümələr hazır olduqca nəşr olunacaq.\nMərkəzdən bildiriblər ki, O.Buriyevin "Nizami Gəncəvi: Xəmsə" adlı özbək dilində kitabı Özbəkistanın elmi və tədris müəssisələrinə, habelə Özbəkistan kitabxanalarına paylanması nəzərdə tutulub.


Uğurlu startap qurucularının beş əsas səhvi - PR - Fins.az\nUğurlu startap qurucularının beş əsas səhvi\nTəkcə problemli biznes sahibləri səhvə yol vermirlər. WeWork birgə işlər şəbəkəsinin qurucusu Adam Neumann-ın qəribə davranışlarına görə bu yaxınlarda səhmdarların təşəbbüsü ilə rəhbər postunu tərk etməsi buna bir sübutdur.\nSahibkar Tim Jackson çiçəklənən biznes rəhbərlərinin etdikləri 5 əsas səhvi açıqlayıb.\n1 . Həddindən çox pul xərcləyirlər\nBəli, bu aşkardır. Amma siz əgər sürətlə inkişaf edən bir şirkəti idarə edirsinizsə və səhmdarlar sizə pul yatırmaq istəyirlərsə, reallıqla əlaqəni kəsmək asan olur. Vəkiliniz 500 min dollar hesab göndərib? Problem yoxdur. Yeni ofisə görə 1 milyon dollar girov qoymaq lazımdır? Oldu. Məbləğlər artır, qərar isə o qədər tez verilməlidir ki, əmək haqqı və ezamiyyət pulu kimi daha kiçik xərclər öz əhəmiyyətini itirməyə başlayır. Səhmdarlar da hərdən başlarını itirirlər. Şirkətimizin IPO-suna bir qədər qalmış, direktorlar şurasının üzvlərindən biri dedi: “ Bazar bizim biznesi hər istifadəçiyə görə min dollara qiymətləndirir. Əgər biz min dollardan az qiymətə insanları cəlb edə bilsək udacağıq. Gəlin marketinqə çoxlu pul qoyaq!” Biz hər şeyi ona tökdük və yadımdadır ki, o zaman bunun əla qərar olduğunu hesab edirdim. Amma bir ildən sonra mən bildim ki, onun sözləri tam cəfəngiyyat idi.\nMəqsədəuyğun şəkildə xəcləyin. Belə təsəvvür edin ki, həmin xərclər barədə ananıza danışırsınız – əgər onlar ona mənasız gəlirlərsə, onlara yenidən baxın.\n2 . Öz maraqlarına xidmət edir\nWeWork-lə Adam Neumann ( və ya onun ailə üzvləri ya da nəzarəti altında olan simalarla) arasındakı əməliyyatlar qiymətli kağızlar və birjalar üzrə Komissiya üçün sənədlərdə açıqlansaydı, onları mühasiblər və hüquqşünaslar imzalayacaqdılar və beləcə qanuni olacaqdılar. Amma hüquqi və kommersiya cəhətdən məqbul hərəkətlər eyni şey deyil. Əgər siz uğurlu bir şirkətin qurucususunuzsa sizin əlinizə nə vaxtsa sizə faydalı olan fürsətlər düşə bilər, amma onlar digər səhmdarlara uyğun olmaya bilər. Lakin biznesin sürətli inkişafı dayanan kimi səhmdarlar yəqin ki onları diqqətlə öyrənəcəklər.\nŞirkətinizin maliyyə əməliyyatlarına ailə üzvlərinizi və digər maraqlı tərəfləri cəlb etməyin.\n3 . Məhsulun deyil, biznesin ictimai müzakirəsinə can atırlar\nMənim üçün bizim IPO-ya bir neçə ay qalmış xoş olmayan hallardan biri o oldu ki, illərlə bizim şirkəti və potensial müştərilərə məlumatları çatdırmaq cəhdlərimizi rədd edən bütün KİV birdən etdiyimizdən heyrətə gəlməyə başladı. Eynisi konfranslarla da baş verdi: tezliklə məlum oldu ki, istəyə uyğun olaraq, mən daim şirkətin necə yaxşı işləməsi və necə əla biznes-modelinin olması barədə danışa-danışa bütün dünyanı gəzə bilərəm. Amma sonra başa düşdüm ki, bu bizə lazım olan reklam deyil. Daxili maliyyələşmə cəlb etməyə hazırlaşırsınızsa və səhmdarlar qarşısında çıxış edirsinizsə bütün bunlar əhəmiyyət daşıyır. Amma bütün gün çəkən konfrans hər şeydən öncə müştərilərlə və sizin məhsulla maraqlanan insanlarla ünsiyyət qurmaq üçün imkandır. Göstəricilərlə öyünüb komandanı tərifləməyə isə dəyməz: bu ancaq və ancaq sizin biznesi və əməkdaşları rəqiblər və rekruterlər üçün hədəfə çevirəcək.\nOfis-dən kənar hadisələri planlaşdırmaqdan qabaq özünüzə sual verin: bu, səhmdarlara nə kimi fayda verəcək?\n4 . Öz brendlərini yaradırlar\nUğur gətirən tələlərdən biri də ekspertizanıza sorğu axınının artmasıdır. Hər hansısa direktorlar şurasın qoşulmaq, hökumətin məsləhət qrupuna daxil olmaq, Z üçün olan şirkətə başçılıq etmək istəyərdinizmi?\nBütün bunlar əyləncəli olacaq və sizin tərcümeyi-halınıza yaxşı əlavə kimidir. Amma burda bir sual yaranır – siz biznesinizin zəmanətli uğuruna əminsinizmi? Əgər buna əminsinizsə o zaman bütün bu komitetlərə qoşulmaq üçün illik məzuniyyətə çıxın. Yox əksinə, əgər şirkətinizdə hələ həll olunmamış problemlərin olduğunu düşünürsünüzsə o zaman öz brendinizi yaratmaq yox onların həlli ilə məşğul olmalısınız.\nTəsəvvür edin ki, bir il sonra sizin startap iflasa uğrayır. Sonra isə təqvimdə, belə bir vəziyyətdə getməkdən peşman olacağınız növbəti 90 günə olan görüşlər və tədbirlərə nəzər yetirin. Onları təxirə salın.\n5 . Nəyin əsas, nəyinsə ikinci dərəcəli olduğunu bilmirlər\nQədi Romada qalib hərbçi rəhbərlər purpur toqo geyinir və dəfnə çələngi taxıb at arabasına otururdular və əsirlər, birliklər, senatorlar, əsgərlər, silahlar və xəzinə aparanlar kolonnasının başında gedirdilər. Amma bu yürüş zamanı onları “auriqa” adlanan xüsusi qul müşayiət edirdi – o irəlidə gedir və daim “memento mori” (“ölümü xatırla”) sözünü təkrarlyırdı.\nAmma heç də bütün startap qurucularının “auriqa” məsuliyyətli əməkdaşları olmur. Həm də əgər siz uğurlu şirkəti idarə edirsinizsə ətrafdakılara çətin ki, elə də ağıllı biri kimi gələsiniz.Çox güman ki, siz ya şanslısınız, ya doğru zaman seçmisiniz ya da əmək sevərsiniz.\nSizin biznesdə qazanmaq istəyən insanların fikrinə az diqqət edin: bura bankirlər, hüquqşünaslar və səhmdarlar da daxildirlər. Tanış olmayan və başı çıxmayan insanların qiymətləndirməsi barədə düşünməyin. Daha çox siə həyat yoldaşınızın və yaxın qohumlarınızın necə baxacağını düşünün.


Tarixdəki ən böyük kompüter səhvlərindən 5-i 2020\nTarixdəki ən böyük kompüter səhvlərindən 5-i\nBir çox insanın dərk etmədiyi şey, cəmiyyətimizin kompüterlərə nə dərəcədə etibar etməsidir - yaxşı, hər şey. Onlar müasir sivilizasiyanın döyünən ürəyidir və hökumətdən maliyyəyə qədər hər şeyi etməklə məşğuldurlar.\nKompüterlərdəki problem onların mükəmməllikdən uzaq olmasıdır. Bu sistemlərin əksəriyyəti demək olar ki, məcburi qaydada idarə olunur, buna görə xoşbəxtlikdən həqiqətən zəifləyən səhvlər nadirdir. Ancaq bunlar baş verərsə ...\nİnsanlar onları görməyə meyllidirlər - doğma şəhərinizdəki küçədə bir yük qatarının qışqırtdığını gördüyünüz kimi. Atəşdə. Son tarixin ən zərərli kompüter səhvlərindən bəziləri.\nGoogle: İnternet zərərli proqramdır!\nİnternetdəki ən böyük və ən məşhur axtarış motoru olaraq Google milyonlarla və milyonlarla istifadəçinin gündəlik "şəbəkə" dozasına daxil olduğu yerdir. İşçiləriniz ümumiyyətlə hansı veb saytların etibarlı olmadığını müəyyən etməyə və zərərli hücum saytlarının kifayət qədər əhatəli siyahısını saxlamağa can atırlar. Təəssüf ki, bir gün əvvəl, 2009-cu ildə, Google proqramçılarından biri, bir az veb yazdı və veb saytının URL-lərini əlavə etmədən siyahıya bir tərslik əlavə etdi. Alt xətt?\nBir neçə saat ərzində Google İnternetdəki hər veb saytı təhlükəli, öz saytlarını da qeyd etdi. Vay\nŞərq sahili güc itirir\nAmerika Birləşmiş Ştatlarının (və Kanadanın hissələri) şərq sahillərindəki bütün elektrik şəbəkələrini idarə edən bir mərkəz kimi vacib bir şey üçün bir sysop edirsinizsə, bir iş etikasının yaxşı bir şey olacağını düşünürsünüz? Düşünürsən ki, qeyri-adi və qəribə bir səhv mesajı və ya siqnal görünsə, araşdıracaqsınız?\nGörünür adı açıqlanmayan General Elektrik sisteminin operatoru bir səhv barədə xəbərdarlıq edən bir siqnal gördü. Həssas bir şey etmək və onu araşdırmaq əvəzinə, həyəcan siqnalını söndürdü. Bundan sonra baş verənlər barədə vəhşi bir təxmin et.\nBu tək bir səhv tarixin ikinci ən pis enerji çatışmazlığına gətirib çıxaran səhvlərin kaskadına səbəb oldu - hamısı sistem işləyən həmkarlarından birinin tək bir səhv araşdırmaqda çətinlik çəkmədiyi üçün.\nDüzünü deyim ki, kompüter səhvləri olduqca nadirdir və tez-tez problem yaratmır. Təəssüf ki, istisna maliyyə qurumlarına aiddir. 6 may 2010-cu il tarixində birjanın qəzaya uğraması, minlərlə insanın maliyyə (və ya şəxsi) məlumatlarını güzəştə getməsi ilə nəticələnən kompüter çatışmazlığı, bütün maliyyə şəbəkələrinin qəzası və təhlükəsizlik nöqsanları (və insan səhvləri) səbəb oldu. Çox sayda kədərli hekayələr var ki, bunlar bir neçə səhv kod xətti kimi sadə bir şey daxil edir və saysız-hesabsız istehlakçıların həyatını pozur.\nMüsbət tərəfdən, təhlükəsizlik boşluqları olan hər bir qurum üçün təhlükəsizliyini çox ciddi qəbul edən bir çox qurum var. Məsələn, yeni Visa məlumat mərkəzini götürün - hətta bir sis var.\nRadiasiya terapiyasından istifadə edərək xərçəngin müalicəsi yeni bir şey deyil və prosesin kompüterləşməsi yeni deyil. Panama City-dəki Milli Xərçəng İnstitutunda baş verən bir hadisə, xüsusən də insan axmaqlığı ilə birlikdə düzgün (ya da yanlış, perspektivinizə görə) proqramda yerləşdirilibsə, təhlükəli proqram sorğularının necə ola biləcəyini xatırladır.\nMultidata Sistemləri tərəfindən hazırlanan terapiya proqramında şüa terapiyası keçirən xəstələr üçün düzgün radiasiya dozasının səhv hesablanmasına səbəb olan kodda bir sıra səhvlər var. Proqram bir terapevtə metal qoruyucu blokların ekrandakı yerlərini çəkməyə imkan vermək üçün hazırlanmışdır. Problemin gəldiyi yer budur. Nədənsə həkimlər dörd nəfərin yox, beşinin olmasını istədi. Təəssüf ki, proqram üçün standart ekran qoruyucu bloklar dördə qoyuldu. Bununla birlikdə, bütün beş bloku boş bir mərkəzə malik vahid bir blok şəklində çəkərək edə biləcəklərini tapdılar.\nƏlbəttə ki, kiçik, ömrü boyu bir səhv nəzərə almadılar: bir şəkildə deşik çəksəniz düzgün doz alırsınız, başqa bir şəkildə rəsm ikiqat düzgün dozanı diktə edir. Hesablamaları əllə etmisinizsə, böhrandan qaçınmaq olardı, amma niyə narahat olmalısınız? Xəstələrini təhlükəsiz saxlamaq üçün kabartma edildiyi kimi deyil, elə deyilmi?\nBundan sonra nə baş verdiyini təsəvvür edə bilərsiniz.\nSəkkiz ölü və iyirmi xəstə sonra beş sümük mütəxəssisi qətl üçün sifariş verilir.\nÜçüncü Dünya Müharibəsindən bir saçın genişliyi\nŞükürlər olsun ki, bəzi digər hekayələrimizdən fərqli olaraq sağlam düşüncə üstünlük təşkil etdi. Polkovnik Stanislaw Petrov apokalipsisin qarşısını aldı və radioaktiv partlayışların beşdən çox raket atacağı barədə mesajı səhv hesab etdi.\nŞəkil krediti: Tez xəbərlər, Geekologie, Simli, Gizmodo, Betastuffs, I09\nHəqiqi bir İnstagram fanatı necə böyüdüm?Telefonunuzda tətbiqetməsəm İnstaqramda necə bir mesaj göndərim?WhatsApp saxta xəbərlərlə nə edir?Snapchat'ın 200-dən az işçisi varsa və $ 10B dəyərində bir dəyəri varsa, bu, hər işçinin əslində milyonçu olduğunu və ya birinə yaxın olduğunu bildirir?Instagram hashtagları öldü?TikTok təsir edənlər sponsorluq edilmiş yazı üçün nə qədər maaş alırlar?WhatsApp söhbətinin əvvəlinə necə gedim?İnstaqram hesabınızı açıq saxlamağın müsbət və müsbət tərəfləri nələrdir?\nMac və Windows-un yüklənməsi üçün ən yaxşı pulsuz bluestacks alternativiBir Samsung TV-də oyun rejimini necə aradan qaldırmaq olarƏn yaxşı AMD Ryzen 5 prosessorunu tapınŞarj edildikdən sonra açılmayacaq Samsung Galaxy Note 8-i necə həll etmək olarLG V20-də Xəta Xətası Təmin EdiləcəkApple'ın yüksək qətnamə OS X divar kağızlarını necə tapmaq olarGalaxy 9 Gözəllik rejimindən istifadəƏmr əmri və ya PowerShell səhifəsinin nəticələrini səhifəyə görə görmək


Şaftalı ilə yumşaq və dadlı keks\n- 200 qr kərə yağı\n- 1 stəkan şəkər tozu\n- 1,5 stəkan un\n- 2 ç.q. vanil\n- 2 ç.q. qabartma tozu\n- 2 iri şaftalı\n1. Yumşaq yağı şəkər tozu və vanillə mikserlə çalın.\n2. Yumurta əlavə edin, yenə çalın.\n3. Unu qabartma tozu ilə birlikdə ələyin, kütləyə əlavə edin, qarışdırın.\n4. Şaftalını tikələrə doğrayın.\n5. Formaya perqament kağızı sərin, xəmir qoyun, üzərinə şaftalı düzün.\n6. Sobanı qabaqcadan 170-180 C qədər qızdırın, təxminən 30-35 dəqiqə bişirin (diş çöpü ilə yoxlayın).\nMətbəx Baxılıb: 720 Tarix: 15 may 2019\nSahla Alieva 15.may.2019\nMüəyyən çətinliklər səbəbindən,arzuladığı həyatı yaşaya bilməyən xanımlar Sizə gözəl iş təklifim var! Maraqlananlar whatsapp +99450 978-96-40\nSiyənək balığı ŞUBADA. Çox dadlı salat!\n14 may 650\nYalnız 3 məhsuldan ÇOX DADLI SALAT\n14 may 636\nYeni il üçün SARI İT salatı\n14 may 692\n14 may 645\n14 may 647\n14 may 655\nYeni il süfrəsi üçün original SÜMÜK salatı - FOTO\n14 may 638\nƏtlə dadlı və doyumlu SALAT\n14 may 615\ngeyimler xeberler geyim necə seçməli geyim dəbləri qadin dunyasi insani ariqladan qidalar 2019 payiz qis kolleksiyasi gilasın faydası güllərin mənası xeberler son xeberler kosmetika yuxuda narıncı rengi gormek mekteb


Xaçmazda bayram yarmarkası: qiymətlər 20-30 faiz ucuzdur VİDEO - AZƏRTAC – Azərbaycan Dövlət İnformasiya Agentliyi\nXaçmazda bayram yarmarkası: qiymətlər 20-30 faiz ucuzdur VİDEO\nXaçmaz, 2 mart, Elxan Yusifli, AZƏRTAC\nMartın 2-dən etibarən Xaçmaz şəhərində bayram satış yarmarkası açılıb.\nAZƏRTAC-ın bölgə müxbiri xəbər verir ki, Novruz bayramı ərəfəsində Xaçmaz sakinlərinə bir sıra ərzaq və kənd təsərrüfatı mallarını daha ucuz qiymətə almaq imkanı yaradılıb.\nYarmarkaya 30 çeşiddə 10 tondan çox məhsul çıxarılıb. Ərzaq və kənd təsərrüfatı məhsulları sakinlərə bazardakı qiymətdən 20-30 faiz ucuz təklif olunur.\nDövlətimizin başçısının tapşırığına əsasən xalqımızın ən əziz bayramı ərəfəsində təşkil olunan yarmarkaların məqsədi əhalinin ərzaq və kənd təsərrüfatı mallarına artan tələbatının daha dolğun ödənilməsi, istehlakçıların seçim imkanlarının artırılması, eləcə də süni qiymət artımının qarşısının alınmasıdır.\nYarmarkada ət satışı ilə məşğul olan İlyas Yusifov alıcıların çox olduğunu bildirib. “Qiymətlər münasib olduğundan alıcı çoxdur. Bazarda ətin bir kiloqramı 10 manat olduğu halda, biz burada 9 manatdan satırıq. Öz təsərrüfatımızın heyvanıdır. Keyfiyyətli, təzə ətdir” - deyə satıcı vurğulayıb.\nİstehsal etdikləri məhsulları sərfəli qiymətə satan fermerlər yarmarkanın təşkilindən razılıqlarını bildiriblər.\nBayram yarmarkasından əli dolu çıxan Bəxtiyar Haqverdiyev qiymətlərdən razılıq edərək deyib: “Yarmarkada qiymətlərin ucuz olması bizə çox sərf edir. Kiloqramı 9 manata ət aldım. Bazardakından ucuzdur. Yarmarkanın təşkilindən çox razıyam”.\nXaçmaz Rayon İcra Hakimiyyətinin nümayəndəsi bildirib ki, bayram yarmarkaları hər həftəsonu, mart ayının 16-dan etibarən isə gündəlik təşkil olunacaq.\nAZERTAG.AZ :Xaçmazda bayram yarmarkası: qiymətlər 20-30 faiz ucuzdur VİDEO


136 mindən çox uşaq qeydiyyatdan keçib\n136 mindən çox uşaq qeydiyyatdan keçib Hadisə\n12 İyun 2020 15:57\n2020-2021-ci tədris ili üçün elektron sistem vasitəsilə dövlət ümumi təhsil müəssisələrinin I sinfinə qəbul üçün 136 mindən çox uşaq elektron qeydiyyatdan keçib. Təhsil Nazirliyindən verilən məlumata görə, ümumtəhsil məktəblərinin I siniflərinə martın 10-dan başlamış qəbul prosesi www.mektebeqebul.edu.az saytı vasitəsilə aparılır.\nBu günədək respublika üzrə ümumilikdə 136 644 uşaq I sinfə elektron qeydiyyatdan keçib. 126 860 nəfərin sorğusu tamamlanıb. 8647 nəfər tədrisi digər dillərdə aparılan bölmələr üzrə I sinfə qəbul üçün müsahibəyə yazılıb. 777 nəfər isə liseylərə qəbul üçün sorğu yerləşdirib. Qeyd edək ki, I sinfə elektron qeydiyyat prosesi sentyabrın 14-dək davam edəcək.\nBakı Şəhəri üzrə Təhsil İdarəsinin (BŞTİ) tabeliyindəki 268 ümumtəhsil müəssisəsində 983 məktəbəhazırlıq qrupu fəaliyyət göstərib. BŞTİ-dən bildirilib ki, həftədə 4 gün fəaliyyət göstərmiş məktəbəhazırlıq qruplarında 25 min 832 uşaq məşğələlərə cəlb olunub. Bakı şəhərində tətbiq olunan məktəbəhazırlıq qruplarına elektron qeydiyyat təcrübəsi genişləndirilərək, 2019-2020-ci dərs ilindən bütün ölkəni əhatə edib.\nSaxta COVİD pasportu alanlar məsuliyyətə cəlb edilə bilər - DİN-dən XƏBƏRDARLIQ Hadisə


06:19 03.10.2018 (Yenilənib 04:05 03.10.2018)\nAmerikalı, üzüyün üzərində 31 dekabr 1976-cı il yazısını gördükdən sonra üzüyün kimə aid olduğunu müəyyən edə bilib\nBAKI, 3 oktyabr — Sputnik. Missisipi ştatının qubernatoru Fil Brayant 29 il əvvəl itmiş nişan üzüyünü tapıb.\nSputnik Azərbaycan Rusiya mətbuatına istinadla xəbər verir ki, üzük ştat sakini tərəfindən atılmış divandan tapılıb.\nMəlumata görə, Cef Mayer adlı kişi Brayantın arvadının xalası qızının evinin yaxınlığında atılmış divanı götürüb. Bir müddət sonra o divanda zərgərlik məmulatını aşkarlayıb. O bu barədə qubernator administrasiyasına xəbər verib.\nAmerikalı, üzüyün üzərində 31 dekabr 1976-cı il yazısını gördükdən sonra üzüyün kimə aid olduğunu müəyyən edə bilib.\nBrayant çox sevinib və izah edib ki, divan nə vaxtsa ona məxsus olub. Ancaq bir müddət sonra o mebeli arvadının qohumuna verib. Bu 1989-cu ildə baş verib. Siyasətçi də üzüyünü elə həmin il itirib.\nQubernator özü Mayerlə görüşüb, əlini sıxıb və minnətdarlıq edib.\ndivan, nişan üzüyü, itki, tapıntı, ABŞ


Azərbaycanda 18+ Film Çəkildi: “Qırmızı Bibər” – Foto + Video - Azərbaycan dilində forum - Disput.Az Forum\nAzərbaycanda 18+ Film Çəkildi: “Qırmızı Bibər” – Foto + Video\nFebruary 14, 2015 in Azərbaycan dilində forum\nAzərbaycanda 18+ film çəkildi: “Qırmızı bibər” – FOTO + VİDEO\n“Erotik səhnələrə yer verəcəyik”.\nİnternetdə Azərbaycanda çəkilmiş yeni erotik film olan “Qırmızı bibər”in 17 saniyəlik treyleri yerləşdirilib.\nOxu.Az xəbər verir ki, treylerdə filmdən açıq-saçıq səhnələr yer alıb.\nQeyd edək ki, filmin rejissoru Nail Naiboğlunun əvvəllər bildirdiyinə görə, film açıq-saçıq səhnələri ilə yadda qalacaq:\n“Bu, ilk filmimdir. Çoxdandır kino çəkməyi arzulayırdım. Bilirəm ki, ekran işi səs-küy yaradacaq. Burada ehtiras, eşq, intiqam var. Filmdə model Sofi Şah(fotolarda) rol alacaq.\nBaşqa heç bir tanınmış simadan istifadə etməyəcəm. İstəyirəm bütün aktyorları özüm yetişdirim. Gənc aktyorlara müraciət etmişəm. “Təhminə” filmindən sonra reytinq gətirəcək növbəti ekran işi “Qırmızı bibər” olacaq. Etiraf edim ki, erotik səhnələrə yer verəcəyik”.\nMövzu ilə əlaqədar\tAzərbaycanda 18+ film çəkilir: “Qırmızı bibər” – FOTOLAR\nZövqsüz kliplər çəkməkdən yoruldu.İndi film çəkməyə başlayıb.Nə deyim xeyirli olsun)\nbu gombulları haradan tapıblar ))\nSofi Şah...Yox bir -Sofi QaŞqaldax...\nyeqin ki kimlerse mehz bu cur erotik filmin tesiri altinda qadin zorakiligina bais olacaq.\nBelə filmə baxmaq istəyən üçün indiki zamanədə heç bir problem yoxdur, istədiyi vaxt tapıb baxa bilər. Hələ ərsəyə gəlməmiş filmin eşqiylə yaşamayacaq.\ncemiyyetde qadin zorakiiligina yol achan esas amillerden biri de erotik filmlerdir. qerb dunyasi bu filmerin vasitesile genclerin dusuncelerini korlayir ve onlari tecavüzkarliga zövq edir. bir erotik filmin tesiri altinda olan insan yuzlerle qadini menfi hisslerle tamasha edir.\nEdited February 18, 2015 by Blok\nQadına tamaşa etməklə heç nə olmaz. Butün qadınlara tamaşa edilir. Ümumiyyətlə bütün insanlar gördükləri zövqlərində olan əks cinsə tamaşa edir. Hərə bir cürə, kimisi biruzə etdirir, kimisi yox. Zorakılıq etməyə meyilli insanlar üçünsə filmə baxmaq bir bəhanədir. İnsanın canında nə var odur, buna təsir edən amillər isə birinci tərbiyyədir, ətrafıdır, genidir. O qədər tərbiyəli ailələrdən də əxlaqsız uşaqlar çixir ki..\nQadına tamaşa etməklə heç nə olmaz. Butün qadınlara tamaşa edilir. Ümumiyyətlə bütün insanlar gördükləri zövqlərində olan əks cinsə tamaşa edir...\nHer shey ilk tamashadan bashlayir..\nbirinci baxish gunah sayilmasa da, ikinci baxis zeherdir. hec bir kishi razi olmaz ki, kimlerse onun mehremlerine pis nezerle baxsin. bunu isbat etmekcün dini menbelere ehtiyac yoxdur, insanin öz agli da kifayet edir.\nNe demek olar. Suretle ikishaf edirik. Birde gorduk porno industriya bizde ele inkishaf eledi ki Almaniya Fransa ve Italiya bizden geride qaldi. Biz ki varig bele millet.\ncemiyyetde exlaqsizligi yayaynlarin yalniz bir hedefi var - azerbaycanli gencleri mehv elemek!\nO filmi chekenlerden bir sual etmek lazimdir: bu filmi chekmekde meqsediniz nedir?\npul qazanmaq isteyirsen? axi sen bu besh manat pulla yuzlerle gencin exlaqini pozursan ve en esasi Azerbaycan qadinini hörmetden salirsan. (\ncemiyyetde exlaqsizligi yayaynlarin yalniz бир hedefi Вар - Azerbaycanli gencleri МэВ elemek!\nO Filmi chekenlerden бир СУАЛ etmek lazimdir: BU Filmi chekmekde meqsediniz nedir?\nпул qazanmaq isteyirsen? аксиально сена бу Беш манатов Pulla yuzlerle gencin exlaqini pozursan ве ен esasi Азербайджан qadinini hörmetden salirsan. (\nbizim milletde oz milli deyerlerine hormet yoxdur. millet bir birin sevmir hormet elemir. dinimze adet enenemize hormet qoymayan milletden bashqa ne gozlemek olar. kimi dindirirsen ancag agzinnan pul sozu dushmur. pula gore her sheyi taptalayarlar\n"Əxlaqsız filmlər çəkib, sonra da niyə zorakılıq artır deyirsiniz!"\nTürkiyə Böyük Millət Məclisinin "Qadınlara Qarşı Zorakılığın Səbəblərini Araşdırma" Komissiyasının nümayəndəsi və AKP üzvü İsmət Uçma Özgecan Aslanın təcavüzə məruz qalaraq qətl edilməsiylə bağlı təşkil olunan toplantıda çıxış edib. O, Türkiyə cəmiyyətində təcavüzlərin sayının artmasını əxlaqsız serialların çəkilməsiylə əlaqələndirib. İsmət Uçma çıxışında bu sözlərə yer verib: "Bizim dərdimiz budur ki, hamımız nəticələri müzakirə edirik... Seriallar çəkəcəksiniz. Orada gəlin-dayı münasibətlərində heç bir sərhəd gözləməyəcəksiniz. Heç bir məhdudiyyət tanımayacaqsınız. Sonra da zorakılıqlar artır deyəcəksiniz. nə gözləyirsiniz?!"\nsimdiye kadar ben bunu nasil gormemisim, yaslaniyorum mu yoksa\n+18 evetttttt merakla bekliyoruz\nEdited April 2 by gracequiles


General Manvel, Lavrova Eçmiədzində qonaqlıq verən “Don Pipo” və bir neçə Rusiya vətəndaşı... - FOTO, VİDEO » Ağ Xəbər\nAgXeber.com » Xeberlenti » General Manvel, Lavrova Eçmiədzində qonaqlıq verən “Don Pipo” və bir neçə Rusiya vətəndaşı... - FOTO, VİDEO\nGeneral Manvelin başçılıq etdiyi “Yerkrapa” yarımhərbi könüllülər təşkilatı isə Ermənistanda hakimiyyəti ələ keçirmiş Qarabağ klanının əsas dayaqlarından hesab edilirdi. Belə görünür ki, Paşinyan “Yerkrapa”nın da hakimiyyət üzərində söz sahibi olması ənənəsinə son qoymaq istəyir. Bu baxımdan Ermənistanda səs-küylü həbslərin hələ davam edəcəyi şübhəsizdir. (Virtualaz.org)\nDünya Qarabağı Azərbaycan torpağı kimi qəbul edir - Sərkisyan\nÇevrilişin taleyini həll edən türk general Suriyada\nGeneral Hilal Əsədov qanunsuz dinləmələrə görə dindirildi\nErməni general və polkovniklər həbs edildi\nGeneral Manvel “Samo”nu adam saymır: “O, kimdir elə?”\nSərkisyan könüllülərə Qarabağdan çəkilmək əmri verdi\nGeneral Seyran Saroyanın əmisi oğlu Murovda vuruldu\nErməni general: "Azərbaycan məqsədinə nail oldu" - Video


Bu gün İmam Muhəmməd Baqir (ə)-ın mövlud günüdür » Salam olsun Əhli-Beyt aşiqlərinə 3w.ya-ali.ws\n3w.Ya-Ali.ws » Mәqalәlәr » Bu gün İmam Muhəmməd Baqir (ə)-ın mövlud günüdür\nBu gün İmam Muhəmməd Baqir (ə)-ın mövlud günüdür\ntarix : 12-05-2013 / Mәqalәlәr / Xəbərlər / Baxış sayı: 2 151\nSizləri və cəmi Möminləri başda əsrin İmamı Məhdi(ə) olmaqla İmam Muhəmməd Baqir(ə)-ın mövlud günü münasibəti ilə 3w.ya-ali.ws saytı adından təbrik edirik.\nİslam Peyğəmbərinin (səlləllahu əleyhi və alehi və səlləm) səhabələrindən biri Cabir ibni Ənsaridən imam Baqir (əleyhissalam) belə rəvayət edir: Mən hələ balaca idim. İslam Peyğəmbəri (səlləllahu əleyhi və alehi və səlləm) bir gün Sizə salam göndərdi. Soruşdular ki: Bu necə oldu? Cavab verir: Bir gün Peyğəmbərin (səlləllahu əleyhi və alehi və səlləm) yanında oturmuşdum. İmam Hüseyn (əleyhissalam) da orda idi. İslam Peyğəmbəri (səlləllahu əleyhi və alehi və səlləm) mənə xitabən buyurdu:\n“Ya Cabir! Bu balamın bir övladı olacaq. Adı da Əli olacaq. Qiyamət günündə nida edən çağrıcaq: Abidlərin ağası dursun! Bu zaman Hüseynin bu oğlu duracaq. Sonra Onun da (Zeynal-Abidinin) oğlu olacaq. Adı Mühəmməd olar. Sən onu görəcəksən. Onu görəndə məndən də ona salam de!”(Əs-Savaiqul-Muhriqə. Səh-201)\nBaşqa bir rəvayətdə isə belə nəql olunur ki, İslam Peyğəmbəri (səlləllahu əleyhi və alehi və səlləm) Cabirə buyurur: “Sən o qədər yaşayarsan ki, balam Hüseynin övladından birini görərsən. Onun adı Mühəmməd olar. Elmləri, o cümlədən din elmini yaran və çox bilən olar. Elə ki, onu gördün məndən ona salam söylə!”(Vərkəbətis-Səfinə, səh-555. Şeyx Müfidin “İrşad” kitabından nəql olunur.)\nİmam Muhəmməd Baqir(ə)-ın həyatı\nBu gün İmam Həsən Müctəba(ə)-ın Mövlududur\nBu gün İmam Həzrət Məhdi(ə.f)-ın Mövlududur\nBu Gün İmam Səccad(ə)-in Mövlududur\nmuxtarname / 10 сентября 2013 11:41 / -\nYeni mərsiyə | Hüseyn Hüseyni -Ya Zəhra (s.ə) |İlkdəfə YA-ƏLİ saytında|


DokuBaku kinofestivalı film qəbulu elan edib\n18:05 11 İyun 2018 359 dəfə oxunub\nII DokuBaku Beynəlxalq Sənədli Film Festivalı (BSFF) dünyanın müxtəlif ölkələrindən olan və həmçinin yerli rejissorlar üçün film qəbulunu açıq elan edir.\nKulis.az-ın verdiyi xəbərə görə, 4-9 oktyabr tarıxlərində Bakıda baş tutacaq II DokuBaku festivalının bu ilki mövzusu "Kəsişmələr"-dir və mövzu çərçivəsində seçilmiş filmlər müxtəlif sosial və mədəni məsələlərə yeni yanaşmalar axtaracaq.\nFestival 2 bölmədən, tammetrajlı və qısametrajlı filmlər bölməsindən ibarətdir.\nDünyanın müxtəlif ölkələrindən dəvət olunacaq filmlər Bakının mərkəzində müxtəlif məkanlarda nümayiş olunacaq. Yerli və əcnəbi tamaşaçılar filmlərin müəllifləri ilə canlı ünsiyyətdə olmaq şansı qazanacaqlar. Nəzərinizə çatdıraq ki, hər film nümayişlərinin ardından, rejissorların və auditoriyanın iştirakı ilə, filmlərin mövzusuna uyğun olaraq müxtəlif sosial məsələlərlə bağlı müzakirələr və debatlar da təşkil olunacaq. Bundan əlavə, festival boyu müxtəlif konsertlər və sərgilər də keçiriləcək.\nAzərbaycanlı auditoriyanın sənədli film janrını daha dərindən kəşf etməsi ilə yanaşı, DokuBaku BSFF yeni filmlərin çəkilməsini və nümayişini təşviq edərək, yerli filmmeykerlərə dəstək olmağı qarşısına məqsəd qoyub.\nFestivalın büdcəsinin azlığına görə, yalnız qısametrajlı filmlərin qaliblərini növbəti proyektlərini həyata keçirmək üçün mükafatlar gözləyir.\nQeyd edək ki, "Dəhliz" filminin rejissoru İqrar Qurban, keçən ilki qısametrajlı filmlər müsabiqəsinin qalibi olmuş həmyerlimiz, Berlinale Beynəlxalq Film Festivalının iştirakçısı olub.


Dövlət İmtahan Mərkəzi (DİM) 11 illik təhsil bazasında kolleclərə qəbul olmaq üçün elektron ərizə təqdim etməyən və buraxılış imtahanı nəticəsi müsabiqə şərtini ödəyən cari ilin abituriyentlərinə müraciət edib.\nDİM-dən APA-ya verilən məlumata görə, ümumi təhsil müəssisələrini cari ildə bitirən və kolleclərə qəbul olmaq üçün aprel və iyun aylarında aparılan elektron qeydiyyatdan keçməyən abituriyentlər üçün tam (11 illik) orta təhsil bazasında orta ixtisas təhsili müəssisələrinə ərizə qəbulu sistemi yenidən aktiv edilib.\n“Məlum olduğu kimi, tam (11 illik) orta təhsil bazasında orta ixtisas təhsili müəssisələrinə (kolleclərə) ərizə qəbulu iki dəfə – 2018-ci il martın 29-dan aprelin 30-dək və mayın 17-dən iyunun 20-dək aparılıb. Bu müddət ərzində qeydiyyatdan keçməyən, lakin buraxılış imtahanında iştirak edərək orta ixtisas təhsili müəssisələrinə qəbul olmaq üçün tələb olunan müsabiqə şərtlərini ödəyən cari ilin abituriyentləri avqustun 20-dək “ekabinet.dim.gov.az” internet səhifəsində “Şəxsi kabinet” yaratdıqdan sonra şəxsi kabinetinin istifadəçi adı və parolundan istifadə etməklə “Abituriyentin elektron ərizəsi” formasını doldurub təsdiq edə bilərlər. Yuxarıda göstərilən tarixlərdə elektron ərizə doldurmuş, lakin kolleclərin müsabiqəsində iştirak etmək üçün qeydiyyatdan keçməyən abituriyentlər də elektron ərizələrinə daxil olmaqla müvafiq bəndi seçib qeydiyyatdan keçə bilərlər. 11 illik bazadan kolleclərin ixtisas seçiminə isə ümumi balı 30‑dan, Azərbaycan (rus) dili və riyaziyyat fənlərinin hər biri üzrə balı 8-dən az olmayan (xarici dil fənni üzrə bal məhdudiyyəti tətbiq edilmir) abituriyentlər buraxılırlar. Tam (11 illik) orta təhsil bazasında orta ixtisas təhsili müəssisələrinə qəbul olmaq üçün ixtisas seçimi 16-20 avqust tarixlərində aparılacaq”, – deyə Mərkəzin məlumatında qeyd olunub.\nƏvvəlki məqaləI və IV qruplar üzrə qəbul imtahanı keçiriləcək\nNövbəti məqalə“Təhsil haqqında” qanuna edilən dəyişikliklər haqda


İMAN EDƏNLƏRİN Hz. İSA MƏSİHƏ, PEYĞƏMBƏRLƏRƏ VƏ TƏQVA SAHİBİ ÖNDƏR MÖMİNLƏRƏ SEVGİSİ\n(Allah rizası üçün) Məsihin sevgisindən bizi kim ayıra bilər? Əziyyətmi, sıxıntımı, təqibmi, aclıqmı, ... təhlükəmi, qılıncmı? (Romalılara, 8:35)\n[İsa:] “Allahın məni sevdiyi kimi mən də sizi sevdim. Mənim sevgimdə qalın. Əgər (Allah rizası üçün) əmrlərimə riayət etsəniz, Mənim sevgimdə qalacaqsınız, necə ki mən Allahın əmrlərinə riayət edərək Onun sevgisində qalıram. Bu sözləri sizə söylədim ki, sevincim sizdə olsun və sevinciniz kamil olsun. Mənim əmrim belədir: Mən sizi sevdiyim kimi siz də bir-birinizi sevin. Heç kəsin sevgini dostları uğrunda canını qurban verən adamın sevgisindən üstün ola bilməz. Əgər (Allah üçün) sizə əmr etdiyim şeylərə əməl etsəniz, siz mənim dostlarımsınız.” (Yəhya, 15:9-14)\nAllahın lütfü İsa Məsihi bitməyən sevgiylə sevənlərin hamısı ilə birlikdə olsun. (Efeslilərə, 6:24)\nLakin kim onun [İsanın] sözünə riayət edirsə, Allah sevgini onda, həqiqətən, kamilliyə çatıb. Allahda olduğumuzu [Allahın rizasına uyduğumuzu] bununla anlarıq. “Allahda [Allahın rizasına uyğun] yaşayıram” deyən, İsa Məsihin həyat sürdüyü kimi həyat sürməlidir. (1 Yəhya, 2:5-6)\n[İsa:] “... Məni sevdiyiniz... üçün Allahın Özü sizi sevir.” (Yəhya, 16:27)\nƏgər Məni sevirsinizsə, əmrlərimə riayət edəcəksiniz. Kim əmrlərimə bağlı qalıb onlara riayət edirsə, Məni sevən odur. Məni sevəni Allah sevəcək. Mən də onu sevəcəyəm ... (Yəhya, 14:15, 21)\nİsa ona cavab verdi: “Kim məni sevsə, sözümə riayət edər, Allah da onu sevər ... məni sevməyənsə sözlərimə riayət etməz. Eşitdiyiniz söz mənim deyil, məni göndərən Allahın sözüdür.” (Yəhya, 14:23-24)\n... [Allahın peyğəmbəri olaraq] İsaya olan imanını və bütün müqəddəslərə [özünü Allaha həsr etmiş] bəslədiyin sevgini eşidirəm və dualarımda səni yada salıram, Allahıma həmişə şükür edirəm. (Filimona 1:4-5)\nSizin üçün həmişə dua edərkən Allaha ... hər zaman şükür edirik. Çünki sizin Məsih İsaya imanınızdan və bütün [özünü Allaha həsr etmiş] müqəddəslərə göstərdiyiniz sevgidən xəbərdar olduq. (Kolosselilərə, 1:3-4)\nSiz İsa Məsihi görməmisiniz, amma onu sevirsiniz. Hətta siz onu indi də görmürsünüz, lakin ona iman edib təsvir olunmaz və izzətli sevinclə hədsiz sevinirsiniz. (1 Peter, 1:8)


Bu dəfəki həcc ziyarətində yeniliklər olacaq! – VİDEO – www.din.az\nVideo xəbərBu dəfəki həcc ziyarətində yeniliklər olacaq! – VİDEO\nBu dəfəki həcc ziyarətində yeniliklər olacaq! – VİDEO\nBu il həcc ziyarəti üçün təklif edilən yerlərin sayında azalmalar var.\nÖtən illərlə müqayisədə bu dəfə ki, həcc ziyarəti fərqli şəkildə təşkil olunacaq. ANS TV–nin məlumatına görə, dəyişikliklərdən biri zəvvarlarımızı Səudiyyə Ərəbistanına daşıyacaq hava nəqliyyatı ilə bağlıdır. Bu vaxta qədər zəvvarların Məkkəyə aparılmasını Azərbaycan Hava Yolları həyata keçirirdisə geri dönüşü Ərəbistana məxsus Flynas Hava Yollarının təyyarələri icra edirdi. Lakin bu bir sıra problemlər yaradırdı. Flynas hava yollarına məxsus təyyarələrin uçuşları təyin olunmuş vaxtlarda həyata keçirməməsi zəvvarlarımızın hava limanında saatlarla qalması, hətta bir neçə gün gözləməsi ilə nəticələnirdi. Elə bütün bu problemlər nəzərə alınaraq bu ilki uçuş hər iki istiqamət üzrə AZAL-a həvalə olunub. Bu da uçuş qiymətlərinə də təsir edəcək.\nQafqaz Müsəlmanları İdarəsi sədrinin müavini Hacı Salman Musayev ötən il gedib gəlmə daşıması üçün adam başına 1500-1600 dollar pul ayrılırdısa bu il bu məbləğin 1000 dollar səviyyəsinə düşdüyünü bildirdi.


Nazim Süleymanov: "Nizam-intizama əməl etməyən futbolçu bizə lazım deyil" | Futbolxeber.az\nNazim Süleymanov: "Nizam-intizama əməl etməyən futbolçu bizə lazım deyil"\n"Təlim-məşq toplanışına "Qəbələ”dən ən çox futbolçu çağırmağım təsadüfi deyil. Bunun səbəbləri var". Futbolxeber.az-ın məlumatına görə, bu sözləri Azərbaycanın 19 yaşlılardan ibarət yığma komandasının baş məşqçisi Nazim Süleymanov “Qəbələ İK” qəzetinə açıqlamasında deyib.\n51 yaşlı çalışdırıcı U-19 yığmamızın Bakıda fevralın 5-dək 15-dək olan seleksiya xarakterli təlim-məşq toplanışına 24 futbolçu dəvət göndərib. Bunlardan ən çox - 9 futbolçu "Qəbələ” klubundadır. Söhbət qapıçılar Elnur Orucovla Süleymanov, müdafiəçilər Əzəmət Ələkbərli, Sahil Zeynalov, Amin Seydiyev, yarımmüdafiəçilər Hacıağa Hacıyev, Baxşəli Baxşıliyev, Ravil Yusifli və hücumçu Rövlan Muradovdan gedir. Seçimiylə bağlı fikirlərini bölüşən Süleymanov "Qəbələ”nin U-19 komandası öz liqasının vahid lideri olmasının böyük rol oynadığını bildirib: "İkincisi də bu komandada, eləcə də "Qəbələ”nin əvəzedici heyətində 1998-ci il təvəllüdlü futbolçular çoxdur. Bizə də qarşıdakı seçmə mərhələdə məhz bu yaş qrupundan ibarət futbolçular lazımdır. "Qəbələ”dən hələ bəziləri var ki, onları bu dəfə dəvət etmədik. Məsələn, müdafiəçilər Elvin Dəmirovla Xəyal Əmirlini dekabrda ilk toplanışa çağırmışdım. Bu dəfə digər müdafiəçiləri Sahil Zeynalovla Amin Seydiyevi sınamaq istədim. Sual oluna bilər ki, Hacıağa Hacıyev niyə yenə çağırılıb? Səbəb Hacıağayla bir daha yaxından tanış olmaq istəyimdir”.\nTəcrübəli mütəxəssis U-19 Liqasıyla yanaşı, əvəzedici heyətlərin oyunlarını diqqətdə saxlayır. Hər halda, əvəzedici heyətdə də 18-19 yaşlı futbolçular olur. Mərdəkab qəsəbəsində "Dalğa” stadionunda keçirilən və yoxlama oyunlarının nəzərdə tutulduğu toplanış qarşıdakı seçmə mərhələyə hazırlığın bir mərhələsidir. Süleymanovu dinləyək: "Növbəti seçmə mərhələ bu ilin oktyabrında Litvada olacaq. Bu dəfə kimi çağırmamışıqsa, onları sonra yoxlayacağıq. Bütün futbolçulardan əsas istəyimiz bütün diqqətlərini məşqə yönəldib məşqçilərin dediklərinə diqqətlə qulaq asmalı, onlara verilən tapşırıqları həyata keçirmələridir. Futbolçular bir az da mütaliə etmələrini istərdim. Bildiyiniz kimi, futbol kollektiv idman növüdür. Burada "mən güclüyəm”i məşqdə və oyun zamanı göstərməli, özünü ən yaxşı tərəfdən nümayiş etdirməlisən. Biz nizam-intizama xüsusi diqqət yetirir, bunu futbolçulardan tələb edirik. Nizam-intizama əməl etməyən futbolçu bizə lazım deyil”.


ŞAİR ƏNVƏR RZANIN DÖĞUM GÜNÜ XATİRƏSİNƏ – Analitik informasiya portalı\nXəzan vaxtı bahar bilin Ənvəri\nDağ çayı tək çağlamağa gələrdi…\nSaflaşmaq, durulaşmaq, özümüzə, kökümüzə\n– saflığımıza qayıtmaq istəyəndə Ənvər Rzanın şeirlərinə üz tuturam\nQəlbi poetik duyğuluların qəribə bir dünyası var: ümidsizləşəndə, qəlbini qəm-kədər, hətta, sevinc belə çuğlayanda təbiətə üz tutur: gözəllikləri yaşayır, hisslərini digərləri ilə – oxucuları ilə bölüşməyə tələsir. Çünki tutumlu poetik deyimlərdən təbiət gözəlliklərinə vurulmuş insan mənəviyyatı, fərdi fəal düşüncələri boylanır. Hisslərin təbii axarında meşələr pıçıldaşır, çiçəklər öpüşür, qayaların göz yaşının ətri bulaqlardan dadılır.\nKəlbəcər kimi cənnət-məkan bir diyarda yaşayanların da haqqı yox idi ki, o ecazkar mənzərəli təbiətdən ilham almasın, şeir yazmasın. Bu behişt yurdun təbiətinin özü də şair idi, sanki. Neçə-neçə dağların mürgülü gecələrinin bağrını yaran dəlisov Tərtər, Tutqu, Qamışlı kimi çaylar həm də burada gecə-gündüz mahnı bəstələyən bəstəkarları xatırladırdı. Sanki sinələrdə, düzənlərdə, yollarda, yamaclarda, yaylaqlarda yaranan və sayı-hesabı bilinməyən yollar-yolağalar, çığırlar-izlər yazılmış, lakin hələ oxunmamış neçə-neçə dastanın misraları idi: şiş qayalar bu şeirlərin «nida»sı, zirvələr «nöqtə»si, boynubükük bənövşə «sual işarəsi», nərgizin ləçəyi isə «vergülü»…\nBelə bir ilhamverici diyarda doğulub boya-başa çatan, pərvazlanıb uçan, zirvələrə qonmağa çalışan bir çox kəlbəcərli alimlər, şairlər, aşıqlar yazıb-yaratmış, çox şükürlər olsun ki, bu gün də davam edən həmin ənənə sənətkarlıqla davam etdirilir.\nKəlbəcərin sərvətlərini saymaqla qurtarmaz. Təbii sərvətlər diyarı olması artıq bəşəriyyətə məlumdur. Mənfur ermənilər məhz onun təbii qala, həm də sərvətlər yatağı olduğuna görə ora göz dikmişdi.\nKəlbəcərdə min nəfərdən çox şeir yazmağı bacaran el şairi vardı. Kəlbəcərin 1993-cü ildə erməni daşnaqları tərəfindən işğalı nəticəsində kəlbəcərlilərin məcburi köçkün düşməsi şairlik iddiasında olmayan bir çox yurddaşlarımızı da söz adamına çevirdi. Onların şeirləri mənfur düşmənlərə qarşı sovlu xəncəri, kəsərli söz qılıncıdır.\nKəlbəcərin sazlı-söz diyar olması dəfələrlə təsdiqlənib. Ağdabanlı şair Qurbandan başlayan bu ədəbi dağlarımız silsilədir: Dədə Şəmşir, Kor Bəsti, Bimar Əli, Ənvər Rza, Firudin, Qəmkeş, Şamil Dəlidağ, Bəhmən Vətənoğlu, Sücayət, Nəsib Nəbioğlu, Yaqub və Əyyub qardaşları, Yisif Hüseyn, Elşən Əzim, nəhayət, 23 yaşında Azərbaycan Yazıçılar Birliyinə üzv qəbul edilən, BDU-nun gənc müəllimlərindən biri, şair Ələmdar Cabbarlı… kimi şeirdillilərimiz az deyil.\nMəqsədim heç də onların ümumilikdə haqqında söz açmaq deyil. Azərbaycan ədəbiyyatı tarixinə adları yazılanlardan biri, könlündəki silsilə dağlara söykənib, hələ sovetlər dönəmində Bakıda gözlərini Kəlbəcərə gedən yollara dikən, ulu yurdu üçün qəribsəyən Ənvər Rza ədəbi simalar arasında özünəməxsusluğu ilə sayılıb-seçildi desək, biz də haqqa tapınmış olarıq.\nŞairin ədəbi bioqrafiyasına qısa nəzər salmaqla fikrimizə, məram və məqsədimizə körpü salmaq pis olmazdı: Ənvər İsmayil oglu Rzayev 1939-cu il martın 3-də Kəlbəcər rayonunun Aşağı Ayrım kəndində anadan olmuşdur. 1957-ci ildə Azərbaycan Dovlət Pedaqoji Xarici Dillər İnstitutunun İngilis dili fakültəsini bitirmişdir. “Goz işığı”” adlı ilk şeiri 1962-ci ildə “”Ədəbiyyat və incəsənət”” qəzetində dərc edilmişdir.1967-ci ildə məzunu oldugu həmin fakültədə müəllim, 1972-ci ildə kafedra müdiri, 1979-ci ildən isə dosent kimi fəaliyyət gostərmisdir.1985-ci ildə Azərbaycan Yazıçılar Birliyinə üzv qəbul olunmuş şairin ömrü də yolları kimi qısa oldu: 1987-ci il iyunun 8-də Moskvada vəfat edən şair-alim vəsiyyətinə əsasən, öz doğma kəndlərində dəfn edilmişdir.\n“”Göz işığı”” adlı ilk şeiri “”Ədəbiyyat və incəsənət”” qəzetinin 10 fevral 1962-ci il tarixli sayında çıxdıqdan sonra o, bədii yaradıcılığa başlamışdır. Dövri mətbuatda şeirləri və bədii tərcümələri ilə çıxış edən şair Bayronun “”Şilyon məhbusu””, “”Mazepa””, “”Parizina”” poemalarını tərcümə etmiş, “”İngilis poeziyasının Azərbaycan dilinə tərcümə məsələləri”” mövzusunda namizədlik dissertasiyası müdafiə edərək alimlik dərəcəsi almışdır.\nƏnvər Rza qəlbi poetik duyğularla cilalanmış şair və bacarıqlı tərcüməçi-alim idi. V.Şekspirin, G.Bayronun poemalarını ingiliscədən Azərbaycan dilinə tərcümə etmişdir. Bunlardan başqa, o, S.Vurğunun “”Vaqif”” dramını ingilis dilinə, G.Bayronun “”Çayld Haroldun Səyahəti”” poemasını Azərbaycan dilinə tərcümə etmiş, vaxtsız ölüm imkan verməmişdir ki, onları tamamlasın.\nBəri başdan deyək ki, şair o bəxtəvərlərdən deyildi ki, “Seçilmiş əsərləri” cild-cild nəşr edilib kitabxanalarda oxucu gözləsin.\nKitablarının sayına yox,\nşeirlərinin sanbalına görə sevilən şair\nƏnvər Rzanın cəmi 4-5 kitabı (“Sənsiz” (1969), “Könlümə bahar düşüb”(1970), “Nə yaxşı görüşdük”(1985), “Bəxtəvər dustaq”(şeirlər və poemalar,1994) və “Kəlbəcərə gedən yollar”(2010)) nəşr edildi ki, onun da ikisini özü görmədi.\nŞairin sonuncu “Kəlbəcərə gedən yollar”ında demək olar ki, şairin külliyyatı toplanmışdır. Sağlığında o qədər də səxavətlə nəşr edilməyən bütün şeiri, poemaları, həmçinin ingilis dilindən birbaşa tərcümələri də bu kitabdadır. Canlı xalq yaradıcılığının içində böyüyən, dünya ədəbiyyatının klassik və müasir məzmun və mahiyyətini kamil bilən şairin əsərləri əbədiyaşar ədəbi bir irsdir.\n… Ənvər Rza yaradıcılığına ilk dəfə ayna tutduğum günlərə indi əlim yetmir, çünki həm dünənimizdə, həm də Kəlbəcərimizdə qalıb. Şairin yaradıcılığı ilə tanışlıqdan sonra onun poetik dünyasına bağlılığımın müəyyən səbəbləri var ki, onlardan biri daha məhrəm və mənim üçün müqqəddəsdir. Mətbuata yeni gəlişimin sınaqlarından biri ilə “imtahan” verəsi oldum. Redaktor tapşırığı idi: “Ənvər Rzanın mart ayında doğum günüdür, qələmini və sözünü sınamağa, özünü və imzanı təqdim etməyə fürsətdir”. Bu tapşırığı Kəlbəcərdə çıxan “Yenilik” qəzetinin redaktoru Zimistan Həsənovdan alanda həm sevinmiş, həm də bir az çəkinmişdim. İlk dəfə belə bir sevimli, dünya şöhrətli alim-şairin yaradıcılığından həm də ruhi, duyğulu, lirik lövhəli məqalə yazmalı idim. Şeirlərini əzbərdən bilirdim, ruhoxşayan duyğuları ilə baş-başa qalan gecə yuxularıma gəldi şair. Amma özü yox idi, yazı masası, ailə-uşaqları və son beyti yarımçıq qalmış bir şeiri ağ kağızda qaralırdı. Amma sonuncu dəfə acı tüstüsünü təşnə sinəsinə çəkdiyi siqareti külqabında tüstülənirdi. Ömür-gün yoldaşı Filyar xala şairin gödəkcəsini çiynimə atıb, qələmi mənə verib deyirdi: “Bax, sonuncu şeirinin son beytidir, yarımçıq qalıb, ömür-günü kimi…”.\nKönlümə-gözümə, sözümə yazılan Ənvər Rza haqqında ustad Aşıq Qəmkeş Allahverdidən, şair müəllimim İdris Verdiyevdən, bacısı oğlu Bahadur Sadıq oğlundan (sonralar isə Azərbaycan Dillər Universitetinin müəllimi Səfər İsgəndərlidən, daim yana-yana danışan, Moskvada təkcə bizim deyil, Azərbaycan ədəbiyyatının təbliatçısı olan, əsil kəlbəcərli, dəyərli eloğlumuz, şair-publisist, Azərbaycan Yazıçılar Birliyinin katibi Nəsib Nəbioğludan, “Azərnəşr”in baş redaktoru Əlövsət Ağalarovdan, şair-alim Adil Cəmildən, Yusif Hüsyndən, Mirvari Verdiyevadan…) eşitdiklərim şairi mənə bir az da sevdirdi. Hələ dərs dediyi, Gədəbəydən bir kasıb tələbəyə necə atalıq qayğısı göstərdiyini demirəm. Bir sözlə, şair, alim, müəllim, nəhayət, əsl vətəndaş, Kəlbəcər vurğunu, təbiətin bir parçası olan Ənvər Rzaya Dəlidağ kimi baxdım. Onu Tərtər kimi gahdan kükrəyən, gahdan da dərin dərələrə nəğməsiylə layla çalan gördüm. Obrazını sözlə cızmaq hər qələm sahibinin gücündə deyil axı.\nOna görə də istəyirəm ki, Əlövsət müəllimin fikirlərinə söykənim. Deyir ki, “Ənvəri yadına salırsanmı heç”? Bu sərlövhə ilə yazısını oxumaq olmur Əlövsət müəllimin. Açığı, göz yaşlarıma hakim kəsilə bilməyib sona kimi oxuyuram. Öz yazımı yarımçıq saxlamaq istəyirəm, Ənvər Rzanın qısadan-qısa, lakin dərin mənalı, nakam ömrü kimi. Nə yaxşı ki, qədirbilənlərimiz az deyil. Əlövsət müəllim deyir ki, cəmi üç dəfə görüşü olub şairlə. Hər üçü də qəlbinə ən əziz və unudulmayacaq xatirə kimi yazılıb: “Azərnəşr”də, evlərinin yanında və… Moskvada, ömrünün son günlərini saydığı, amansız və zamansız ölümlə pəncə-pəncəyə gələndə. Yaza bilmirəm həmin anları. Əlövsət müəllimin oxuduğum yazısında “Ənvəri yadına salırsanmı heç?” sualına rast gəldim. Həmin cümlə şairin şeirlərindən birinin misrası olsa da, onu xalqımızı və dövlətimizi uzaq ellərdə, Buxarestdə diplomat kimi layiqli təmsil edən, Ənvər Rza poeziyasının (həm də yalnız onun yox, ümumiyyətlə, Kəlbəcərin sanballı söz sərraflarının) vurğunu olan Eldar Həsənov Ənvərsizləşəndə və kəlbəcərsizləşəndə Əlövsət müəllimə telefonla deyib. O isə bir kövrək yazını qələmə alarkən xəyalında Kəlbəcəri dolaşıb gəlib: “…İnstitutun 3-cü kursunda oxuyan zaman yazdığı şeirdəndi bu başlıq.Təsadüfü seçmədim. Nə çoxdu başlığa şıxarmağa misraları… Yuxusuz gecələrimizin (onsuz da Kəlbəcərin işğalından sonra bütün kəlbəcərlilərin, demək olar ki, heç yuxulu gecələri olmur ) birində uzaq Buxarest şəhərindən zəng gəldi. Eldar müəllimin zəngi idi. Rumıniyadakı səfrimizi deyirəm.\n…Bir dəfə Bakıya gələndə möhkəmcə utandırdı məni. Təkcə mənimi? “Haqsız” deməyə də dilim gəlmir. Haqlı idi. İş yerimə gəlmişdi. Otağımdakı kitablara baxanda soruşar kimi dedi ki, “Ənvər Rzanın təzə kitabı gözümə dəymədi”…\nAni olaraq özümü itrən kimi oldum, bir müddət üzümü yana çevrib nə cavab verəcəyimi düşünməyə də macal vermədi: “Başa düşdüm, təzə kitabı yoxdur. Üzünüz ağ olsun. Nəyi var yığın bir kitaba. Mən səfir maaşımla çap etdirərəm”.\nHeç bir cavab verə bilmədim, tapşırığına əməl eləməməyə haqqım yox idi.\nBəli, bu “qınaq”dan hər bir kəlbəcərliyə pay düşürdü. Lakin Əlövsət müəllim bu dəfə də Ənvər Rza poeziyasına vurğunluğunu hamımızdan öncə təsdiqləmiş oldu: “Kəlbəcərə gedən yollar” kitabı “Azərnəşr”də çapdan buraxıldı.\nŞairimizin adlarını yuxarıda çəkdiyim kitablarının hər birini, sadəcə, vərəqləməmişəm. Ənvər Rza şeirlərinin dillər əzbər olmasına kimsənin şübhəsi varsa, ən azı, kəlbəcərliləri dilləndirsin! Lakin bu yazını qələmə almaq üçün şairin 1994-cü ildə “Azərnəşr”də oğlu Pərvizin tərtibçiliyi, Əlövsət Ağalarovun redaktorluğu ilə işıq üzü görmüş “Bəxtəvər dustaq” kitabını yenidən vərəqləməli oldum, kifayət edirdi. Kəlbəcərdən didirgin düşdüyümüz 24 il ərzində bəlkə də şair bu qədər mənə doğma olmamışdı. Göz yaşlarımla suladığım hər səhifədən dağçiçəyi, novruzgülü, nərgiz, bənövşə cücərirdi, inanın… Kəlbəcərin bu məsum baxışlı çiçəkləri də Ənvərsizləşib elə bil, solğun idilər. Amma şeirləri elə təzətərdir ki:\nYaddışımı xatirələr kötüklər,\nYaddaşımda pöhrələnər kötüklər.\nQayıdanda yol verməyə gədiklər,\nBir bəxtəvər dustaq olam dağlara.\nAman Allah! Bakıdan Kəlbəcərə – ata yurduna dönəndə imana-dinə gələn şair geri qayıtmamaq üçün özünə ölüm diləyirmiş. Hələ bir siz şair fəhminə, duyumuna baxın: dağların yağı əlinə keçəcəyini o zamanlardan hiss edirmiş:\nDağlar oğlu, dağa qoyma yağını,\nAldatdılar, uzaq sandıq yaxını.\nƏritmişəm ürəyimin yağını,\nAy batanda çıraq olam dağlara.\nƏlövsət müəllim düz yazıb ki, Ənvər Rza Azərbaycan və ümumən bütün türk dünyasının böyük şairidir. Həmin kitabın ön sözüni şirin söhbətləri, şeiriyyəti, söz xəzinəsi incilərindən ərmağanları qalmış Məmməd Aslan yazıb: “Quzeydə qar sulandı”. Yenə də orijinal deyim, yenə də tapıntıı, yenə də Məmməd Aslan özünəməxsusluğu. Xatırlayıram ki, şair Yusif Hüseynin kitabının ön sözünə də qeyri-adi bir sərlövhə seçmişdi: “Qarəməngül”. Amma açmasında yazmışşdı ki, mart ayında qarı deşib boylanan həmin gülə Kəlbəcərdə peşəməngül də deyilirdi. Yusifi isə həmin gülə bənzədir, lakin onun dərdi eləcə əmib boylanan, böyüyən kimi təqdim edirdi:\nYaz gəlməyib, yalandı,\nƏnvər Rza ruhunu hiss etdinizmi? Təbiəti də doğma anası kimi sevən şair anasızlığın ağrı-acısını şeirə görün necə gətirib?\nNə yaxşı görüşdük, nə yaxşı yenə!\nDağlar mövzusu Ənvər Rza poeziyasının ana xətti olub. Şəhərdə kənd üçün qəribsəyən Ənvər müəllimin burnunun ucu bilirsiz nələrdən ötrü göynəyirmiş? Doğulduğu el-oba, uşaqlığı, sadə insanlar, qohumlar-dostlar, ana təbiətin füsunkar guşələri…\nBu da yəhərləyib mindiyim boz daş,\nKövrəlmə, ürəyim, tab gətir, tablaş.\nÖmrümün ləzzəti a köhnə dam-daş,\nNəyə vurğun olubsa onun poetic ifadəsini elə verib ki, qəlbimizə, köksümüzə bulaq suyu kimi süzülüb:\nVurğundur bu yala, yamaca Ənvər,\nMeyl edər yarpıza, umaca Ənvər.\nAy quzu otaran balaca Ənvər,\nƏlövsət müəllimin fikirləri bu şeirin ən gözəl təhlilidir: “Doğulduğu kəndin saf havasını udub, təmiz suyunu içib, aydın səmasını seyr edib, səmimi ata-ana tərbiyəsi alıb. Halallığı, düzlüyü Kəlbəcərin sıldırım qayalarından, möhtəşəm dağlarından, zəngin insanlarından öyrənib. Məkan və zaman baxımından işlədiyi dövrdə ətrafdakıların çoxu minbir oyundan çıxır, tələbənin valideyini ilə, “dil tapıb” qəbul pulu, semestr haqqı yığır, Ənvər isə bunlara maaşına rəğmən alın təri ilə qazandığı halal pulla balalarını birtəhər dolandırırdı. Ayrı cür olsaydı, müalicəyə getməzdən bir-iki gün qabaq nəşriyyata təqdim etdiyi əlyazmasını dostlarına verəndə “bundan başqa bu yazıqlara heç nə qoyub getmirəm. Nəşr etsəniz yenə bir-iki ay güzəranları babat keçər. Atamız bizi yetim qoyub getdi, mən də bu coluq-cocuğu. Özü də gündəlik ruzi qazandım onlara, ayrı heç nə artıra bilmədim. Eləcə qursaqlarını halallığa öyrətdim”, -deməzdi”.\nMəhz elə buna görə də ailəsi – sədaqətli ömür-gün yoldaşı Filyar xala da, qızı Sevinc də, oğlanları Pərviz, Araz, Ceyhun da Ənvər Rza kimi halal yaşamağa vərdiş edib, Ənvər adına layiqdirlər. Hələ istəkli qaynı – dayısı oğlu, gözəl cərrah, kəlbəcərlilərin o ağır günlərində çıraq işığına neçə-neçə əsgərimizi, komandir oğullarımızı amansız və vaxtsız ölümün pəncəsindən xilas edən Əli Müseyib oğlunu demirik…\nƏnvər Rza poetikasının özünəməxsusluğu bir də ondadır ki, şairin şeirlərinə bəstələnən mahnılar zaman keçdikcə sanki müasirləşir, gənc nəslin ruhunu oxşayır və dillər əzbərinə çevrilir. Mərhum müğənnimiz Nəzakət Məmmədovanın ifasında “Elə baxma…” mahnısı isə özgə bir ovqat yaradır insanda. Baxışların söhbəti, sevginin, lal məhəbbətin tərənnümü dinləyicidə bax elə həmin müqəddəs anları yaşadır.\nNəhayət, onu da deməyi borc bilirəm ki, bu sətirləri ağ kağıza köçürməmişdən bir gün öncə Nazirlər Kabinetindən gələn zəng məni həm diksindirdi, həm də kövrəltdi. Ənvər Rza poeziyasını sevən, Kəlbəcərin ədəbi mühitinin təbliğində yorulmayan, kəlbəcərlilərin didərginlik illərində daim yanlarında olan, dərdlərini bölüşən Qurban Sadıqov idi bu dəfə zəng edib şairin doğum gününü unudub-unutmadığımızı soruşan. Sağ olsun. Amma bilmirdi ki, şairin “Kəlbəcərə gedən yollar” şeiri ilə mən onsuz da bir mənəvi yol başlamışdım, üzü dağlara.\nKəlbəcərin həsrətindən qovurulan şair onun yollarını elə incə notlarla təsvir edir ki, sanki qoşulub onunla o dağlara gedirsən. Amma birdən fikrin dolaşır, dumana düşüb azırsan. Haralardan keçib getmir ki, bu yollar:\nMin bulaqdan içib gedir,\nQayaları biçib gedir.\nÜrəyimdən keçib gedir,\n“Qala dərdim” kitabımda şairin bu şeirinə üz tutub yazdığım “Kəlbəcərə gedən yollar” rədifli gəraylı ilə fikrimə nöqtə qoyur və Ənvər Rzaya bir daha əbədilik, ölməzlik, kəlbəcərsizliyə dözməyənlərə isə həsrətlərinə son qoyulmasını arzulayıram.\nYayda örüş-arxac olur,\nGör neçə ildi bağlıdır,\nKəlbəcərə gedən yollar?!\nSinəmiz kimi dağlıdır\nHaçalanmır neçə kəndə,\nYolçusu yox bircə bəndə.\nBir yaxşı bax, gör nə gündə,\nDüşməni azdıra bilmir,\nQəbrini qazdıra bilmir,\nYazısın yozdura bilmir\nOt basıbdı, yoxdu izim,\nQırılıb taqətim, dizim,\nQurban olum sizə özüm,\nSizdən keçib atam, anam,\nSizdən keçib, bacım, sonam,\nSizdən ötrü xəstə canam,\nYox, deyəsən belə olarsa dağların bəxtəvər dustağının ruhu bizdən inciyər. Elə ilk və son söz də Ənvər Rzamızınkı olsun:\nYazda nə var, yaylaqların payızda,\nSusuzyurdum tək məcməyi, tək sini,\nŞair kimi sözlə hörüb köksünü.\nGözlə çəkib bu dağların əksini,\nÜrəyimdə saxlamağa gəlmişəm.\nGöy təpələr sarı örpək bürünür,\nDuman, çiskin ayağıma sürünür.\nAta yurdu, qardaş yeri görünür,-\nBir doyunca ağlamağa gəlmişəm.\nNaxış olur biçinçinin hər vəri,\nQızıl payız ilhamımın sərvəri.\nXəzan vaxtı bahar bilin Ənvəri,-\nDağ çayıyam, çağlamağa gəlmişəm.\n← İstanbulda “Xocalı qətliamı”nın 25 illiyinə həsr olunmuş yürüşdən Fotoreportaj\nAQİL ADİL CƏMİL →\n28.11.2015 15:24 26.10.2020 18:51 Yenises.ru\t0\n07.01.2021 02:11 07.01.2021 05:23 Yenises.ru\t0\nƏməkdar artist Aygün Bəylər Moskvada\n14.01.2013 00:11 26.10.2020 18:51 Yenises.ru\t0